
l/er er i de senere Aar skrevet og samlet Saa- 
meget om Bakkehuset og navnlig om Rahbeks Hustru, 
Karen Magrethe, at Udgiveren, som har levet 
et Far af sine Ungdomsaar i denne Familie, ikke 
længer kan modstaa Lysten til at give sin Skilling 
med i Laget 

£n fyldig Charakteristik af Bakkehuuslivet, 
saaledes som dette omtales og skildrss, paa Grund 
af dets Indflydelse paa Literaturen og Cultur-Ud- 
viklingen, kan altsaa ikke ventes af disse Blade, 
som kun have et Omfang af et Far Aar, og det 
saameget mindre, som dette Livs rette Epoche alt 
længst var forleden, og kun bevarede Skinnet af de 
store Navne. 

Som saamange Andre, mindes jeg med Tak- 
nemlighed, fra min Tid, dette Steds Hygge og den 
hjertelige Giestmildhed, som jeg deelte med næsten 
alle dem, jeg der mødte; men jeg har hverken villet 
skrive Stedet eller Fersonerne en Lovtale, — kun 

simpelt og sandfærdigt fortælle, hvad jeg der har 
oplevet, skiøndt jeg vel kunde have Anledning til 
at skrive Karen Magrethes Lovtale. 

Paa Grund af dette mit tidligere Forhold til 
Bakkehuset, blev jeg, til forskjellige Tider og fra 
forskjellige Sider, opfordret til, for mit Vedkom- 
mende, at tage Ordet, og derfor har jeg nu — 
uden Hensyn til det Meget, der af Andre er samlet 
og skrevet, holdt mig til, hvad der i mit „Livs 
Aarbog" allerede for længere Tid siden ligger 
optegnet for mig og Mine. 

Til dette Fragment, der er den eneste Med- 
delelse fra min Haand, — har jeg dernæst som 
Udgiver knyttet et Udvalg af Breve fra Rahbek og 
hans Hustru, thi mod at optage Alt, hvad der fore- 
ligger, vilde der møde afvisende Grunde, baade fra 
Indholdets Side, som ogsaa fra Læserens Udholdenhed. 

Af de optagne Breve, som altsaa følge i det, 
maaskee endogsaa for fyldige. Tillæg, vil man til- 
strækkeligt blive bekjendt med — især Fru Rahbeks 
særegne Brevstil og hendes Sprogs Eiendommelig- 
heder, og neppe vil man have Behov, at læse mange 
af dem, for rigtigt at kunne vurdere hendes Maneers 
Overdrivelser i Udtrykket, hvilke henhøre under 
den Kategori, hun, ganske eiendommeligt, kaldte: 
„Spænd". 

Foruden disse Breve følger i Tillæg nogle Bilag, 
som her turde være paa deres Plads. 

I mine egne biografiske Optegnelser forefandt 
jeg en Episode om vor navnkundige Digters, H. C. An- 
dersens, Besøg hos mig paa Bakkehuset i 1821, hvilken 
jeg i første Øieblik havde taget til Indtægt, uden Hen- 
syn til, at han selv havde meddeelt det Væsentligste 
i sit „Livs Eventyr". Denne Feil har min kjære 
Ven paa den elskværdigste Maade rettet, ved i et 
Brev til mig at meddele, hvad han har oplevet paa 
Bakkehuset, og at tillade mig Optagelsen af dette 
Brev i Forbindelse med, hvad jeg selv har at fortælle. 

Endnu et Bilag: „En gammel Venindes 
efterladte Optegnelser om Fru Karen Ma- 
grethe Rahbek og hendes Nærmeste", og et 
Par Digte af Fru Rahbek er tilføiet som Reliquier. 

I. 
TO AAR PAA BAKKEHUSET. 

1821-22. 



Uddrag af etMannskript: 

„Mit Livs Aarbog. 

1796-1864.. 

— — jJe første Maaneder hengik saaledes 
under en Svagheds Tilstand, der gjorde mig 
uskikket til det sædvanlige Årbeide. 

For dog at være beskæftiget, fandt jeg paa 
at vælge en Haandværksgjerning, der kunde syssel- 
sætte og adsprede mig. 

Et tidligere Bekjendtskab til Bogbinderen 
P. F. Friis, der, ved Siden af at indbinde Bøger, 
ogsaa dyrkede Muserne, førte mig til, ved Siden 
af at dyrke Muserne, at indbinde Bøger, saa- 
meget mere som jeg altid, lige siden Drenge- 
aarene, stadigt havde udviklet en vis Nævenyttig- 
hed, der senere i mit Liv kom mig ganske godt 
tilpas. 

Paa Friis's Værksted i Læderstræde tilbragte 
jeg nu endeel af min Fritid, beskæftiget med 
alskens Paparbeide , hvori han gav mig god 
Underviisning, og, da jeg snart havde vundet 

1* 

nogen Praktik i Æskemageriet , overtog jeg et 
større og temmelig comp'liceret Arbeide i denne 
Retning, som var beS'terat til Fru Holten, paa 
hendes Fødselsdag, den 2 Mai. 

Men jeg var endnu altid svag, og mine Om- 
givelser meente, at jeg vilde have godt af at flytte 
ud af Byen og søge en lille Sommerleilighed. 

Min kjære Broder, Hans, som altid var meget 
omhyggelig for mig, havde faaet at vide, at der 
ude paa Bakkehuset, hos Rahbek, vare Væ- 
relser tilleie, og da jeg en smuk Eftermiddag kom 
derud og traf min gamle Dusbroder som en over- 
ordenlig billig og liberal Vert, blev Sagen strax 
afgjort. 

Jeg leiede en første Sals Leilighed paa fire 
Værelser og Kjøkken; deraf skulde, efter Aftale, 
mine Venner, Christian Holten og Christian Møhl, 
have deres Deel, naar de havde Leilighed til at 
benytte den. 

Paa Bakkehuset boede dengang Fru Geheime- 
raadinde Colbiømsen med Døttre i Hoved-Etagen; 
i Stue-Etagen, nedenunder mine Værelser, Kapel- 
musikus Andersen, hvis Kone var det kongelige 
Theaters første Elskerinde og Rahbeks erklærede 
Protegée. 

Men til disse Familier kom jeg endnu ikke 
i nærmere Bekjendtskab, før det blev en naturlig 
Følge af Forholdene. Derimod sluttede jeg mig, 
strax efter det første Besøg hos Fru Rahbek, til 
hende, og blev ved denne mærkelige Kones Sær- 
egenheder tiltrukken i den Grad, at jeg inden 
lang Tids Bekjendtskab, var aldeles hjemme i 
hendes hyggelige Dagligstue , og hertil bidrog fra 
Begyndelsen af især — Æskemageriet! 

— Bakkehusets fire Længer, som endnu 
staa som dengang, vare allerede faldefærdige i 
Rahbeks Tid; — hans Formues, eller rettere — 
hans Ikkeformues Omstændigheder, vare af den 
Natur, at han maatte hjælpe sig ved at spase, 
naar det ret kneb, og saalidt var denne Digter- 
bolig hans Eiendom, at han endogsaa tilbød mig, 
— dog vel kun i spasende Fortvivlelse — at 
han vilde overlade mig det Hele til Arv og 
Eie, dersom jeg vilde træde i hans Sted som 
Eiendomsbesidder. Der var altsaa ikke gjort, 
eller kunde gjøres det Allermindste, for at holde 
Bygningen rigtig paa Stolperne. 

Om denne Situation var ~ eller syntes — 
hans Kone at være uvidende, og, da hun elskede 
sin Dagligstue og især den tilliggende Uaveplads, 

var Alting her i god Orden og i flere Henseender 
luxuriøst. 

Den østlige Fløi af Bygningen, som be- 
grændsede Haven, var altsaa bedst vedligeholdt; 
der beboede Rahbeks Stue-Etagen, medens, som 
sagt, første Sal var leiet af Fru Colbiørnsen. 

Indgangen var den samme som endnu; fra 
Trappegangen førte en Dør ind til p Havestuen«, 
et smalt Værelse paa to Fag Vinduer med en 
Havedør i Midten. 

Her havde Fru Rahbek sine Bogreoler og 
nogle faa Meubler opstillede, og dette Rum be- 
nyttedes kun til Gjennemgang. 

Til Venstre førte en Dør ind til Rahbeks 
Studerekammer, et Rum paa to Fag ud mod 
Haven, hvor han levede mellem en Opdyngen af 
Bøger og Pakker, der var en Confusion for alle 
Andre end ham selv. 

I den yderste Vinduesfordybning havde han 
sit Skrivebord, der altid var fuldt af Correctur- 
ark og deslige, — i Vinduet et Fuglebuur med 
en Kanarifugl, til hvis skjærende Melodier han 
havde vænnet sig saalænge, at han nu ikke kunde 
undvære denne Lyd for Øret, naar han skulde 
arbeide. Desuden var det hans Vane, nu og da 

at række op i Burets Frøkasse , for at tage nogle 
Kanarifrøkorn , som han, med Fingerspidserne 
for Manden 9 afskallede og tyggede. 

Da han næsten altid var i denne Attitude, 
naar han gjorde sig den Adspredelse at komme 
lidt ind i Dagligstuen, fik han deraf et Øgenavn 
af sin Kone, der, som oftest, naar hun talede 
om ham, kaldte ham »Egernet«; thi foreløbigt 
bemærkes, at Ingen af Fru Bahbeks Omgivelser 
undgik at faa et Øgenavn, der i daglig Tale 
passerede, i fuld Alvor, som det rigtige Navn. 

Paa den anden Side af »> Havestuen« førte 
en Dør ind til »Dagligstuen« — »Fru Rahbeks 
Stue«, og her var unegteligt Bakkehusets Midt- 
punkt, — det Rum, der mere end Rahbeks 
Studerekammer — idetmindste i de senere Aar 
— gjorde Bakkehuset til en literair Celebritet. 

Det var et rummeligt Hjørne- Værelse med 
tre Fag Vinduer ud mod Haven. Det tredie af 
disse sad i et afskaaret Hjørne af Stuen og havde 
Udsigt til Kallebodstrand igjennem Slyngplanter, 
som udenfor krøbe op ad Muren. 

Rahbeks Portrait, et Pastelmaleri af Horne- 
mann, hang paa Væggen i Krogen over en 

Sopha, som aldrig benyttedes, uden naar en 
Gjæst af Uveir blev nødt til at overnatte derude. 

Paa den anden Side af Sovekammer-Døren, 
ved Bagvæggen, stod der et gammelt Klaveer, 
som jeg aldrig har seet aabnet eller brugt som 
Andet end som Bojd, eftersom Rahbek ikke 
holdt af Musik, om der end havde været Nogen, 
der kunde spille derpaa, hvilket jeg for Fru 
Rahbeks Vedkommende betvivler. 

Paa den østlige Væg, indenfor det nævnte 
Hjørnevindue, hang »Onkel Jobs« Portrait 
(Mynsters), og det bidrog nok ikke saa lidt til 
min gode Optagelse hos Fru Rahbek, at hun, 
allerede ved det første Besøg, fandt, at der var 
Noget i mit Ansigt, som lignede denne hendes 
kjære Ven. 

Endnu maa jeg af Meublementet nævne et 
lille Bord, som stod op til Væggen imellem de 
to andre Vinduer, paa hvilket et gammelt Taffel- 
uhr var henstillet; thi dette Dhr spillede, henimod 
Maaltiderne, en vigtig Rolle, især naar Rahbek 
kjedede sig, og det var, desværre, temmelig ofte. 

Men, med al denne nærgaaende Beskrivelse, 
har jeg dog endnu ikke nævnet det Vigtigste, — 
et Spisebord til omtrent otte Personer, hvilket 

indtog hele Midten af Værelset, og som, uden 
nogensinde at flyttes, bragtes ikke alene til alle 
Maaltiderne, men ogsaa til Værksted, til Skrive- 
og Læse*Bord, og var, som en Følge heraf, ofte 
saa overfyldt med de forskjelligste Gjenstande, 
at, naar der skulde dækkes til Maaltidet, blev 
som oftest kun den ene Halvdeel gjort ryddelig, 
for at den fine Borddug kunde bredes over den. 

Den Eftermiddag, da jeg gjorde Fru Rahbek 
mit første Besøg, var dette Bord et complet 
Værksted, og det stumme Klaveer derhenne i 
Krogen aldeles skjult under alt det, som ikke 
kunde finde Plads paa Bordet. 

Det var i Begyndelsen af April Maaned, 
førend jeg endnu var flyttet ind i min Sommer- 
leilighed, at jeg presenterede mig, lidt urolig 
ved, hvorledes jeg vilde blive modtaget af denne 
Dame, der, efter hvad man havde fortalt mig, 
havde sin særegne Maade for Modtagelsen af dem, 
der besøgte hende. 

Men jeg kunde have sparet min Frygt, da 
Modtagelsen var overmaade mild og venlig, om 
den endog i det første Øieblik var lidt formel 
og kjølig. 

Det, der førend noget Andet tildrog sig min 

Opmærksomhed, var det omtalte Arbeidsbord, 
hvor alle Requisiter til Paparbeide laa spredte 
mellem halvfærdige Arbeider, og, da jeg selv, 
som allerede omtalt, var indviet i denne Kunst, 
benyttede jeg den første Pause til at lade hende 
vide, »at ogsaa jeg var Æskemager — »anch'io!« — 

Efter denne overraskende Meddelelse fik jeg 
strax Fru Karen Magrethe Rahbek at see! Thi 
i dette Øieblik stod hun for mig i sit rette 
Væsen, saaledes som jeg herefter dagligt saae 
hende, og jeg vil derfor, førend jeg gaaer videre, 
forsøge paa at male hendes Portrait. 

Det var et lille, temmelig udmagret Væsen, 
der stod for mig i en tarvelig Dragt, mere be- 
quem end moderne. 

Hendes tynde, sorte Haar vare næsten ganske 
skjulte under en Kappe, der havde sit fine 
Broderi, uden dog at ligne dem, man dengang 
saae i Boutiksvinduerne. 

Men under denne simple Kajxpestrimmel, over 
den ædle Ørnenæse, fremstraalede der et Par 
mørke Øine , som næsten gnistrede af Livfuldhed 
og trængte ind som skarpe Pile i den, der mødte 
hendes rette Blik. 

Der var noget af en Fugl — af en Falk, — 

men af en syg Falk i det, jeg her saae for mig, 
men hvorledes skal jeg kunne gjengive dette 
Billede af Kraft i Svaghed? — Thi, naar hun 
rørte sig i Fjerene og løftede lidt paa Vingerne, 
var man, overfor hende, ligesom en Ganymed, der 
skulde løftes op mellem Skyerne, — saa energisk 
stærk var hendes Talestemme, og næsten slog 
hun sin Klo i Tilhøreren, for ret at blive for- 
staaet, selv i Bagateller. Der var noget Kramp- 
agtigt i hendes Væsen, som smittede, — i det 
Mindste mig, og det i den Grad, at jeg mindes, 
oftere at have følt mine Knæ zittre, naar hun, 
under sin Fortælling, convulsivisk greb en Stole- 
ryg med begge sine Hænder, for ligesom at støtte 
sig til den, og efterhaanden , ved et stærkere 
Moment, at knæle op paa Stolesædet under en 
Storm af Ord, som — især naar den repeterede, 
hvad En eller Anden havde fortalt eller sagt, — 
paa en slaaende Maade blev saa dramatisk, at 
man aldrig behøvede anden Underretning om, 
hvis Ord det var, hun — lidt karrikerende , — 
gjengav. 

Dog var hun kun saaledes i enkelte Momenter, 
naar Aanden ret havde Magt over hendes syge 
Legeme, men paa den Maade endte som oftest 

den melaocholske Stemning, i hvilken man, kun 
altfor ofte, traf hende. 

Det Første, den Indtrædende mødte af hende, 
var Beklagelser over hendes nerveuse Lidelser; 
men, inden man forlod hende, kunde han være 
munter og fuld af Skjemt over sin »Jammerlig- 
hed«. Anderledes syg eller anderledes karsk var 
hun ikke i de Aar, jeg kjendte hende. 

Ejøbenhavn hadede hun — paa sin Maade, 
og kom aldrig ind til Byen , uden naar hun nød- 
vendigviis maatte igjennem, for at naa et Damp- 
skib til Kiel paa fiin aarlige Sommerreise til 
Hamborg. Thi Hamborg var hendes Eldorado, 
især Nemnichs Boutik i Grosze Bleichen, hvor hun 
gjorde sine Indkjøb, blandt Andet— af couleurte 
Papirer og Guldstrimler til Æskemageriet. 

Fru Rahbeks Fader, Conferentsraad Heger, 
der nok ogsaa havde været et Slags Tusind- 
kunstner, havde, foruden at være en høitstillet 
Embedsmand, ogsaa været Dilettant som Eier af 
en Bryggergaard paa Nørregade*), og desuden 
dilettanteret baade som Dreier, som Maler og 
især som Æskemager. 



*) Omtrent paa det Sted , hvor Folketheatret nu er. 

I adskillige kjøbenhavnske Familier gjemmes 
endnn et Antal uforgængelige, massive, hvid- 
lakerede, større og mindre Æsker, med lidt 
Maleri paa Laaget, og disse nedarves nu som 
Mødres eller Bedstemødres Reliquier, om hvilke 
Børn og Børnebørn vide at fortælle, at de ere 
gjorte af Fru Rahbeks Fader. Af denne Grund 
holdes de høit i Ære. 

'Disse Æsker, der, paa Brugbarheden og 
Uforgængeligheden nær, ingenlunde ere Idealer, 
stode for den datterlige Karen Magrethe som 
noget Uopnaaeligt, hun med sine svage Kræfter 
kun søgte at tilnærme sig. 

Men som Æskemager hørte min Binghed til 
en nyere Tid, og der var ogsaa en Tid, da min 
Tid havde Noget at sige. 

Kort sagt. Fru Rahbek og mine Theorier i 
Æskemageriet kom her i en Gonflict, hvori jeg, 
allerede efter min første Forelæsning, forsaavidt 
seirede, som hun maatte indrømme, at tnin Methode 
havde Fortrin for hendes. 

Inden vi skildtes ad, vare vi allerede 
Perlevenner og lovede hinanden gjensidig For- 
nøielse ved i Fremtiden at drive Bakkehusets 
Æskemageri til en ukjendt Høide. 

Allerede Dagen efter modtog jeg følgende 
Brev fra hende: 

»Bakkehuset d. April. 
»Kiære Thiele! 

»De maa ikke blive vred over, at jeg strax 
»tager Dem paa Ordet og beder om Pap- 
»arbeideren*). Er Bogen ikke for stor, saa 
»kunde De maaskee være saa god at tage den 
»med Dem i Aften i Comedien, hvor De vistnok 
»kommer, og hvor Rahbek desuden gierne vilde 
»tale med Dem. 

»Da vor Fodpost kom lige i det Øieblik, 
»jeg vilde skrive til Dem, og jeg ikke tør op- 
»holde denne, kan jeg nu desværre ikke sige 
»Dem Alt, hvad jeg har Trang til at sige. 
»Imidlertid kan jeg dog, Tidens Korthed uagtet, 
»ikke undlade at sige Dem dette, at der efter 
»vor Samtale igaar opgik et nyt Lys i mit Pap- 
»Arbeider-Liv, hvorved jeg altfor tydelig blev 
»min egen Fuskeragtighed vaer, hvorfor jeg ogsaa 
»strax som Correggio besluttede, for Fremtiden 
»at ville male Potter. 



*) En tydsk Bog: »Der Papparbeiter « , som 
jeg havde givet hende Anviisning paa. 

»Na derimod, da jeg har sovet paa min 
»Fortvivlelse, er jeg opvaagnet med nyt Mod og 
»seer trøstig en ny Periode af mit Kunstnerliv 
»imøde, da jeg under Deres Anviisning skal af- 
» lægge alt Fuskeri, som alt længe har været 
»mig selv forhadt. 

»Dog føler og erkiendftr jeg ret levende, at 
»De dog bestandig vil blive Mesteren, og jeg 
»under Dem ogsaa gierne dette lille Fortrin til 
»saamange store, De har forud for mig.« 
Ærbødigst og hengivenst 

K. M. Rahbek.« 

Brevskriveriet var endnu mere charakteristiskt 
for Fru Rahbek, end selve Æskemageriet. En 
frugtbarere Correspondent fandtes, efter min Er- 
faring, neppe i Danmark, — med mindre det 
skulde have været — Prinds Christian Frederik, 
senere Kong Christian den Ottende. 

Hun var ikke ganske fri for at coquettere 
med sine Breve, ikke alene i Phraser og Indhold, 
men selv i Henseende til det allermest Udvortes 
— Papir, Pen og Blæk. Hendes Breve havde 
i denne Henseende nogen Lighed med hendes 
ziirlige Æsker. 

Hun skrev en meget smuk Haand, men hun 

fordrede ogsaa de bedste Ravnefier til sit Skrive- 
bord, og dermed forsynede hun sig fra Nem- 
nichs Boatik i Hamborg. 

»Vor Fodpost« , som hun flygtigt nævner, 
var en af Bakkehusets allervigtigste Personer, 
der endogsaa i hin Tids literaire Verden var be- 
kjendt under Navnet: »Rahbeks Stine«, — en 
altid stortsmilende , ufortrøden Bondekone, som 
paa Veien mellem Bakkehuset og de kiøben- 
havnske Bogtrykkerier og Boglader dagligt kunde 
mødes, belæsset med et Par Kurve paa Armene, 
hvori hun transporterede baade »Herrens og Fruens 
Ærinder« frem og tilbage. 

Af den ene af disse Kurve stak altid, paa 
Hjemveien, et Par, med rødt eller gult Lak de- 
korerede Viinflasker, deres Svanehalse op mellem 
Rahbeks Correcturark. Disse Sidstnævnte savnede 
desværre, paa denne Tid, et spiritueust Indhold, 
der kunde maale sig med Flaskernes. 

Nedsættelsen af sit eget Arbeide som Fusker- 
agtighed og mit Mesterskab charakteriserer Fru 
Rahbeks sædvanlige Overdrivelser. Sine Breve 
til Venner og Veninder krydrede hun gjerne 
med saadanne uskyldige Phraser, som man smi- 
lede ad og lod staa ved eget Værd, da Alle, 

som kjendte hende, vel vidste, at Sligt ikke 
skulde tages efter Ordene. 

Ved Siden af Æskemageriet og Brevskrive- 
riet havde hun en tredie Passion, og den var 
hendes Havevæsen. 

Bakkehusets Have strakte sig et godt Stykke 
ned, langsmed den saakaldte »Bakkehuus-Alleen«, 
paa det Terrain, der nu er bebygget med Idiot- 
Anstalten og et Par Lyststeder. Af hendes 
mange Venner og Veninder vare ikke alene 
Blomsterpartierne stadigt blevne berigede med 
sjeldne Blomster- Væxter, men ogsaa med fine 
Frugttræer. Her syslede hun, saa godt hendes 
legemlige Kræfter vilde tillade det, i de smukke 
Sommerdage, og da hendes mange Veninder 
havde ligesaamange Fødselsdage, havde hun lige- 
saamai^ge Bouquetter at binde, ligesaamange Breve 
at skrive og næsten ligesaamange Æsker at sende 
med »Stine« til Byen. 

Nogle Dage senere modtog jeg igjen et 
pynteligt Brev fra min nye, varme Veninde; 

• Bakkehuset d. 26 April. 
»Kiære Thiele! 

»Hvorfor er De iblandt Pap- Arbeiderne, hvad 
»den Fugl Phønix er iblandt Fuglene? Eller, 

2 

»siden De nu engang er dette — det være sig 
»virkelig, ei blot i min Forestilling — (thi onde 
»Mennesker beskylde mig for at have fattet en 
»tixidee om Deres Pap- Arbeider- Ypperlighed) — 
»kan det da undre Dem, at jeg gaaer til Dem 
»og ikke til Hr. Wunderlich*) om Trøst i min 
»nærværende Nød? 

»Denne bestaaer nemlig deri, at jeg, efter 
»mange mislykkede Forsøg med at overtrække 
»en Æske med det deilige grønne, lakeerte Papir, 
»maa bekiende min totale Uduelighed i at haand- 
»tere dette Slags Papir, hvilket for mig er en 
»høist ubehagelig Affaire, da jeg ikke tør prøve 
»Oehlenschlægers Taalmodighed længer, og derfor 
»som snarest maae (tye) til det brune Papir, 
»der sikkert ikke er et Haar bedre end det 
»grønne, og hvorved der desuden er den slemme 
»Omstændighed, at det er det eneste Ark, der 
»existerer. 

»»Vanskelig forestiller De Dem den 
»»Giæring, her er i vor Literatur!«« skrev 
»Molbech engang til den velbekiendte Bede, 
»Anders Andersen Feldborg i London, og 



*) En bekjendt Foderalmager i Kjøbenhavn. 

»nu kunde jeg arme Stakkel, der saa ofte har 
»leet af denne rørende Begyndelse paa et Brev 
»til en Bede (for hvem al Verdens Literatur ikke 
»er af den Vigtighed, som alene Paakliningen af 
»det lakeerte Papir er for mig), gierne have be- 
» hevet at begynde dette Brev med et »Vanske- 
»ligt«, thi vanskeligt maa det vist og sandt være 
»for Dem, at forestille Dem den Giæring, der 
»er i mit saakaldte Kunstnerliv. 

»Men det Værste er, at jeg ikke tør haabe 
»noget Godt af denne Giæring, men at Resultatet 
»ventelig bliver, at jeg maa bekiende om mig 
»selv, hvad en dum Afskriver, hvis Navn er 
»Dummling, engang beskyldte mig for at have 
»skrevet til Fru Brun om ham, at han var udue- 
»lig und et Beest. 

»Men vanskelig vil De ogsaa forestille Dem 
»min Taknemlighed, ifald De ved et godt Raad 
»kan forhiælpe mig til saamegen Duelighed, som 
»jeg har nødig til blot at faae det brune Papir 
»paa Oehlenschl.s Æske. 

»Og dette Raad er De vel saa god at skrive 
»paa en Stump Papir, og enten bringe Rahbek 
»i Theatret, ifald De og han kommer der, eller 
»aflægge det i Schultzes Bogtrykkerie eller hos 

2* 

»Beeken, fra hvilke Steder jeg let kan faae 
»det. — 

»Undskyld nu dette ynkelige Brev af det 
»uduelige Beest, der ikke fortiener at være Deres, 
»men Wunderlichs Lærling, og undskyld frem- 
» deles, at jeg ikke har Tid til at undertegne mit 
»og Wunderlichs Vaaben o: Skildt, et Faare- 
» hoved nemlig, paa den rare Plads, jeg i Con- 
» fusion har ladet staae blot paa denne Side. 

»Med Haab om en snarlig Trøst er jeg 
Deres forbundne og taknemlige 

K. M. Rahbek.« 

Om de Personer, som her optræde i hendes 
Brev: Molbech, Anders Andersen Feldborg og 
Æskemageren Wunderlich, vil jeg i det Følgende 
faae Leilighed til at commeutere; men først 
skulde jeg dog give et skizzeret Billede af Rahbek 
selv, uagtet man har hans Portrait baade i 
Maleri og i Kobberstik; thi saa pæn og ordenlig 
paaklædt, som han sidder i Hornemanns Portrait, 
var han rigtignok ikke dagligdags. 

Hans skaldede, solbrændte Isse var be- 
grændset af en fattig Vegetation af lange, vild- 
farende, røde Haar, der bølgede for alle Vinde. 
Blæst og Slud, og vel ogsaa mange Aars for- 

skjellige Sindsbevægelser , havde, gjennemfuret 
hans Ansigt, der havde en Colorit, som hans 
hvælvede Pande; og under denne og de buskede, 
meget blonde Øienhaar mødte man et Par Øine, 
der tidt kunde see lidt fortrædelige ud i al deres 
Fugtighed, uagtet de altid havde et forceret 
Smil tilrede. 

Men hans Lattermildhed var mig aldrig rigtig 
ægte, og jeg troede ikke altid, at han var glad, 
fordi jeg havde seet ham lee. Han tillagde 
ogsaa sig selv et melancholsk Temperament, men 
Ulykken laa maaskee nærmest deri, at han 
manglede Det, der alene bringer Hiertet den 
rigtige Glæde. 

Han havde — formodentlig af en gammel 
Præste-Anecdot — et Mundheld, der kun altfor 
ofte kom frem i et smilende Suk, naar han lige- 
som prøvede paa at være lystig og at slaa Alting 
hen. Men det skurrede slemt i mine Øren, naar 
han fortroligt tog mig ved Skuldrene og kom 
med sit: »Das ist alles Dreck, mein lieber Jesus!« 

Ved Siden af den ziirlige og, i al Simpel- 
hed, nette Fru Rahbek var det overraskende at 
see ham slentre om fra Studereværelset og ind 
i Dagligstuen, fra Haven ud i Gaarden og ofte 

langtned i Alleen, altid med det blottede Hoved, 
uanfægtet af Veir og Vind, med bar Hals og 
Bryst, den grove Skjorte kun sammenholdt om 
Halsen meJ et Bændel, uden Vest, men itidhyllet 
i en gammel, rummelig, blaa Frakke, tilsvarende 
Beenklæder, der ikke dækkede Uldstrømperne om 
Fødderne, som stak i et Par store, engang 
stadselige, uldbroderede Morgensko. 

I dette Costume, enten med begge Armene 
hængende bag paa Ryggen, eller, naar han fandt 
£n, med hvem han kund« faae sig en lille 
Passiar, gnidende den høire Haands tre Mellem- 
fingre i den venstres Huulhed, efterat have be- 
fugtet dem med Munden, saae man ham som oftest. 

Naar han skulde til Kjøbenhavn i Theater- 
Directionen, men især, naar han om Aftenen 
skulde i Frimurer-Logen eller i Theatret, maatte 
Fru Rahbek pudse ham lidt op, binde hans 
Halstørklæde, glatte hans Haar en lille Smule, 
børste den blaa Kjole med de blanke Knapper 
og endelig trykke ham en Hat paa Hovedet, der 
ihenseende til Form og Farve, ligesom adskillige 
andre Hatte i vor Tid, kunde gjenkjendes paa 
Distance. Paa Fødderne havde han da Støvler, 
om hvilke jeg oftere hørte 'ham sige, at det var 

rigtige Vandstøvler, fordi Vandet, som kom 
ind paa den ene Side, havde frit Udlob paa 
den anden. 

Naar han saa fik sin Knortekjæp under 
Armen — thi han støttede sig sjeldent til den 
— saa gik han sin jævne Gang ud igiennem 
Haven til en lille, med Staaltraads-Gitter for- 
synet. Dør, der førte ud til Alleen, nærved 
det Sted, hvor nu Monumentet staaer, og derfra 
i afmaalte Skridt, gjennem Tykt og Tyndt, ind 
over Vesterbro til Byen. — 

Jeg flyttede altsaa ind paa Bakkehuset, og, 
da jeg havde faaet Alt i Orden i mine mange 
Værelser, blev jeg strax hentet ned til min kjære 
Vertinde, hvis Æskemageri havde taget en noget 
anden Vending ved de Principer, jeg nyligt 
havde gjort gjældende. 

Man skulde jo antage, at, naar en ung, 
dramatisk Forfatter var flyttet ind til en Theater- 
Directeur, saa vilde han der være som en Olden- 
borre paa en Egegreen; men Fru Rahbek tog 
mig, heel og holden, for Æskemageriet, og 
mellem os kom det kun sjeldent til poetiske 
Materier. 

Ved Værkstedbordet derimod var min Plads 

mig allerede anviist, — Alt var der forberedet, 
for at jeg strax praktisk kunde understøtte mine 
seirende Theorier. Hun var Fyr og Flamme og 
fuld af »PsCp-Begeistring«, uophørligt talende og 
fortællende, medens jeg i Begyndelsen havde 
vanskeligt ved at forstaa det Sprog, hun talede, 
naar hun fortalte, fordi der i hendes Tale hvert 
Øieblik forekom Ord, som trængte til en For- 
klaring, — ja, undertiden til en heel Fortælling. 

Kunde jeg vide, at hun meente Rahbek, 
naar han fortalte om »Egernet«, eller, naar 
hun fortalte om »Løven«, at det var den gamle 
Conferentsraad Brandis? Og, saa paa eengang 
begyndte hun at tale langelandsk efter »æ 
Laangelæner « , en ung Mand af Familien Hede- 
mann, som hun en Tid havde haft i Huset, for 
at sætte Skik paa ham, og om hvem hun endnu 
alle Øieblikke havde noget Moersomt at for- 
tælle. 

Under alt dette gik Arbeidet frem. Hun 
havde en nydelig Fingerfærdighed og en ube- 
skrivelig Nethed i Alt, hvad hun gjorde. 

Men nu kom Rahbek ind fra sit Forfatter- 
skab med lidt Canarifrø mellem Hænderne og 
Tænderne og blandede sig med et Par Anecdoter 

i vor Virksomhed; — det var nemlig paa Tiden, 
at The-Acten skolde foretages. 

I en Hast blev det halve Arbeidsbord rømmet, 
den fine, hvide Thedug udbredet, saa godt den 
kunde, og nu indtraadte det Moment, som hver 
Dag regelmæssigt gjentog sig, og som væsentlig 
har bidraget til »Bakkehusets« Berømmelse. 
Thi blandt Fru Rahbeks mange andre Fortræffe- 
ligheder hørte ogsaa den, som hendes Thebord 
indlagde sig hos alle Besøgende. 

Jeg har allerede omtalt, at Rahbeks oeko- 
nomiske Forfatning vistnok mangen Dag var meget 
mislig; men dette synes den kjære Fru Rahbek 
enten ikke at have haft Øie for, eller endnu 
ikke at have opdaget. 

Der var altsaa ikke Spørgsmaal om nogen 
Oekonomi. Alt — Theen, Sukkeret, Brødet — 
prima sorte ! — i en saadan Overflødighed , at 
der fra dette udsøgte Thebord serveredes ikke 
blot til Gjæsterne i Stuen, men, med samme 
Fylde og Elegance, til Pigerne i Kjøkkenet, Have- 
karlen og »gamle Stine«, hvis hun tilfældigviis 
var i Nærheden. 

Men, i en Fart var ogsaa alt dette The- 
væsen ryddet tilside, — Rahbek tridsede af, 

skjøndt han af Galanteri mod sin Kone gjerne 
vilde interessere sig lidt for hendes »Industri«. 

Først, naar det blev saa mørkt, at han 
ikke kunde see at læse Correcturen , og vi Andre, 
af samme Grund, maatte standse med Fabrika- 
tionen, indfandt han sig igjen, — som oftest 
med en lille Stump Voxlys, der brændte ned i 
Stagen, satte sig ved Bordet, stillede Lyset 
tæt hen foran sig og stirrede ind i Flammen, 
lige indtil Aftensbordet skulde dækkes. — Stakkels 
Rahbek! Han var selv et Lys, der brændte ned 
i Stagen. 

Aftensmaaltidet var paa Bakkehuset — saa- 
vidt jeg kunde mærke — Hovedmaaltidet, fordi 
man paa den Tid helst modtog Besøg af Husets 
Venner. 

Denne Aet havde omtrent samme Charakteer 
— dog ikke saa luxuriøs — som The-Acten. 
En rygende Steg, udmærket gode Frugter og et 
Par Flasker Viin var det Sædvanlige. Kom saa 
dertil een eller to Venner, — helst ikke flere — 
saa var Rahbek i sit Element, og saa kunde 
det ofte blive henved Midnat, uden at man 
mærkede det. 

For mit nedbrudte Helbreds Skyld, raadede 

Fru Rahbek mig til lidt Havearbeide i Morgen- 
timerne, og hertil blev der ved Plankeværket anviist 
mig en Strimmel ubenyttet Jord, som skulde kuld- 
graves og renses for de mange der henkastede 
Stene, før der kunde tænkes paa en høiere Kultur. 

Dette møisommelige Arbeide, hvormed jeg 
begyndte Dagen , førend jeg begav mig til Biblio- 
theksforretningerne i Kjøbenhavn, blev mig imid- 
lertid snart for besværligt, og det var min rivali- 
serende Venindes Triumf, angaaende mine » Have- 
bestræbelser «, at »det blev en daarlig 
Æske!« 

I de første Dage flyttede min Ven, Christian 
Møhl, ud til mig og indtog det Værelse, som 
havde ventet paa ham. Hans Modtagelse var 
ligesom min — paa Æskerne nær! — Derimod 
vandt Rahbek i ham en mere converserende 
Huusven, med hvem han bedre kunde politisere, 
end med mig. 

Vi fik, begge To tilsammen. Navnet : » A f t e n - 
bakkerne«, fordi Rahbek snart fik for Skik at 
indbyde os til Theen og til Aftensbordet, ved at 
stille sig under vore Vinduer og der at synge: 
»Aftenbakke! flyv, flyv!« I Begyndelsen 
fandt vi, at dette var formeget af Gjæstfriheden, 

men vi kunde ikke undslaa os derfor, og det 
blev snart den daglige Orden. 

Saaledes henrandt hurtigt de første Uger, 
og i Løbet af disse havde jeg gjort Bekjendtskab 
med flere af Husets Venner og Veninder, navn- 
lig med Slotsgartner Petersens Døttre, Erasmine, 
Augusta og Frederikke, der næsten dagligt be- 
søgte Fru Rahbek, som satte megen Pris paa 
deres forskjellige, venlige Opmærksomheder. Det 
var Besøg af Flora's og Pomona's Døttre, naar 
de kom med deres skjønne Bouquetter eller fulde 
Frugt- Kurve. 

Erasmine, den ældste, var allerede dengang 
en ældre Pige af en sjelden Forstand og Dannelse, 

— Augusta var ikke smuk, men hun havde 
smukke Talenter, og hun var den, der forsynede 
Fru Rahbeks Æsker med smaa Vignetter. 

Frederikke — den Yngste, var den smukkeste, 

— en ægte dansk Pige, — et rødmusset Sommer- 
æble, skjøndt hun, paa Grund af en vis Fyldig- 
hed, der dog ikke vanheldede hendes ungdomme- 
lige Skjønhed, af Fru Rahbek havde faaet Nav- 
net: »Zuleika« og altid omtaltes under dette. 

En skjøn og indtagende Naturlighed, og en 
from, religiøs Aand, som stadigt gjorde sig 

gjældeode i Handling og i Tale, var fælles for 
dem alle Tre. 

Jeg blev snart en god og fortrolig Ven af 
dem, og i høi Grad forskjønnede de Livet paa 
Bakkehuset for mig og for mine Gamle derude. 
De ere nu alle Tre døde; den Yngste som min 
Ven, Freuchen«, lykkelige Hustru, og jeg tæller 
dem mellem mine forudgangne Kjære. 

Nu maa jeg fortælle Lidt om de andre, 
stadige Gjæster og vil da begynde med mine 
Forgængere, som jeg sjeldent eller aldrig saae, 
men om hvem jeg, i min Tid, stadigt hørte Fru 
Rahbek fortælle. 

Om »æ Laangelænder« har jeg Intet at til- 
føie; han synes at have været en godmodig og 
tjenstagtig Fyr, som hun havde sine Løier med. 

En af hendes største Favoriter syntes den 
unge, græske Greve, Lunzi, at have været. Som 
Adoptivsøn af Brøndsted var han fra Zante 
kommen til Danmark og havde paa Bakkehuset, 
især hos Fru Rahbek, mødt en Deel af den 
Velvillie og Yndest, som i de Aar, han var 
her, gjorde ham Danmark til hans andet Fædre- 
land. Da han senere, næsten daniseret, vendte 
tilbage til de Joniske Øer, fortsatte han For- 

holdet til sin moderlige Veninde, og hun be- 
varede ham trofast til det Sidste i sin kjærlige 
Erindring*). 

»Den Spanske« — som hun kaldte ham, 
— Johan Ludvig Heiberg, — henhører ogsaa til 
denne Klasse af Bakkehusets Venner. 

Fru Rahbek havde i flere Aar; efterat 
Faderen var bleven udelukket fra Fædrelandet, 
været Johan Ludvig i Moders Sted. Jeg herte 
aldrig Grunden, da han dog havde en fortræfl^e- 
lig Moder. 

Ikke desto mindre var han i de Aar, jeg 
her fortæller om, kun en enkelt Gang i Besøg 
paa Bakkehuset, og det paa en Tid, da Rahbek 
ikke var hjemme. Hin Tids literaire Vrøvlerier 
havde — som det synes — reist en Muur op 
mellem disse To som mellem Rahbek og saa- 
mange andre, tidligere Huusvante paa Bakkehuset. 

Da Heiberg nogle Aar senere havde gjort 
det første Udkast til sit Festdrama: Elverhøi, 
overraskede han en Formiddag Fru Rahbek i 



*) I Marts 1869 kom han atter her tilbage og 
talede, efter Forløbet af et halvt Aarhundrede, 
endnu godt Dansk. Hans første Besøg, ligefra 
Jernbanen, var til Bakkehuset og til Kirkegaarden. 

hendes Dagligstue og meddeelte hende sin Plan. 
Hun tog da det Løfte af ham, at han vilde 
komme igjen paa en Tid, naar Rahbek var 
hjemme, og forelæse ham sit Drama. 

Dette srjorde Heiberg saameget heller, da 
Rahbek jo var en af Theatrets Censorer, og ved 
denne Leilighed tog Rahbek imod ham, som om 
der aldrig havde været Noget iveien imellem dem. 

Dette Forhold forstyrredes, saa vidt jeg 
veed, ikke i de faa Aar, Philemon og Baucis 
endnu havde tilbage paa Bakkehuset. 

»Den stakkels Bede« — - som Fru Rahbek 
kaldte ham, — den danske Englænder, eller 
den engliserede Danske, — Anders Andersen 
Feldborg, der har en lille Plads i den danske 
Literatur, forsaavidt han har leveret et illu- 
streret Værk om Danmark, kan ikke hen- 
regnes mellem Bakkehusets Venner, da man der 
synes, kun at have taalt ham ; idetmindste taltes 
der altid om ham, som om han kun ved en vis 
Paati'ængenhed havde skaffet sig Adgang der i 
Huset, en Gjæst, som Fru Rahbek godmodigt 
fandt sig i, uagtet hun ikke noksom kunde be- 
skrive, hvad hun — selv svag og krampagtig — 
havde liidt af »hans Kramper«. 

Hendes Dom om ham var, at han gjorde — 
eller søgte at gjøre — sin Lykke — i Danmark 
ved at være Engelsk, og i England ved at være 
Dansk. 

Hvorfor hun havde givet ham det ovenanførte 
Navn, veed jeg ikke, da hun dog ogsaa havde 
et andet Øgenavn til ham, som blev fundet 
træffende af alle dem, som havde seet den Paa- 
gjældende. 

Han var nemlig altid sortklædt fra Top til 
Taa, — havde et Hoved, som ludede stærkt ned 
paa den ene Skulder, og den Feil ved det ene 
Øie, som man kalder — et Glasøie, — hun 
kaldte ham: » Ligvognshesten «. 

En anden Mand, som jeg ikke heller selv 
har seet paa Bakkehuset, men som næsten dag- 
ligt kom paa Tale i min Vertindes lunefulde 
Conversation, var den gamle Slotsforvalter, Oeh- 
lenschlæger, som altid i Talens Flugt benævnedes 
under Ordet eller Navnet: »Paal«. 

Adam Oehlenschlæger saae jeg kun meget 
sjeldent derude, fordi hans Besøg var Formiddags- 
Visiter, deels ogsaa fordi han og Rahbek kun 
periodisk kunde taale at see hinanden. 

Åf samme Natur omtrent var Forholdet til 

hendes ældste Broder, Skuespiller Stephen Heger, 
som ogsaa kan sjeldnei'e saaes der. Derimod 
hørte Fru Rahbeks anden Broder, Carl Heger, 
til de Regelmæssige, og ham var hun en rigtig 
Søster. Han havde Navnet »Hu fe«, fordi han 
engang havde paaberaabt sig Hufeland. 

Om Mynster behøver jeg ikke at sige, i 
hvilken Grad, hun var ham hengiven. Dog saae 
jeg ham aldrig paa Bakkehuset, men hørte ham 
dagligt omtale under Navnet « J o b « eller »Onkel 
Job«. 

Werlauff, som var en sjelden, men kjær 
Gjæst, indfandt sig nogle Gange om Aftenen. 
Han gik, saavidt jeg veed, fri for alle Angreb 
og fik ikke engang et Tilnavn. 

Jeg erindrer ikke heller, at min anden Fore- 
satte vedBibliotheket, Molbech, nævnedes ander- 
ledes end ved sit rette Navn, skjøndt det fore- 
kommer mig utroligt, at han skulde være sluppet. 

Imidlertid kan jeg ikke lade ham slippe, og, 
fik han end ikke noget Øgenavn, saa kom han 
dog til at forøge Bakkehusets Glossarium med 
et betegnende Udtryk, der stadigt fik Anvendelse 
i Fru Rahbeks særegne Linguistik, nemlig: »Ja, 
den er ottekantet«. 

3 

Molbech var jo , som tilstrækkelig bekjendt, 
en, i de daglige Forhold,* temmelig vranten Per- 
sonlighed, — Noget, der vistnok var en Følge 
af Sygdom i Leveren. Men, saa vist det er, at 
han undertiden kunde være ubehagelig, saa vist 
er det ogsaa, at han i sit inderste Væsen kunde 
være ganske det Modsatte, ja, endogsaa blød 
som et Barn. Jeg har selv gjort Erfaringer i 
begge Retninger. 

Han kom ikke sjeldent paa Bakkehuset, men 
ligeoverfor Fru Rahbek maatte han holde sine 
Luner i Tømme og være saa galant og elskvær- 
dig, som han kunde være. 

Da han en Eftermiddag indfandt sig i Daglig- 
stuen, var Æskemageriet i fuld Gang. Fru 
Rahbek paa den ene Side af Bordet, og jeg paa 
den anden, men begge i fuld Virksomhed, lode 
vi os, paa den nødvendige Høflighed nær, ikke 
forstyrre i Arbeidet. 

Da hun og jeg sædvanligt altid Qasede under 
Arbeidet og rivaliserede om Mesterskabet, er det 
begribeligt, at naar Molbech blev sat paa Dommer- 
sædet, kunde han ikke Andet end følge Galan- 
teriets Love. Men i dette Galanteri gik han 
saavidt, at Fru Rahbek, der jo ikke var fri for 

lidt Malice, gav mig et Vink, som jeg strax 
forstod. Hun vilde fange ham. 

Adskillige af vore næsten færdige Arbeider, 
— hendes og mine — stode midt paa Bordet 
mellem hinanden. Da han længe havde roest 
hende og critiseret mig, rakte hun ind over 
Bordet og tog en ottekantet Æske, som jeg, i 
Rivalitet, havde gjort paa en ganske ny Fa^on, 
og rakte den til Molbech med det Spørgsmaal: 
»Hvad siger De om denne?« 

Den stakkels Dommer, som ikke kunde see 
under Bindet, han havde for Øinene, og kjendte 
Fru Rahbek nok, for at befrygte, at der her 
kunde ligge en Snare, modtog Æsken, besaa 
den udvendig og indvendig, dreiede og vendte 
den paa alle Sider og Kanter og blev længe 
Svaret skyldig. . Endelig satte han den fra sig, 
og efter sit velbekjendte , drævende: »Ja — a!« 
tilføiede han blot: »Den er ottekantet.« 

Mere behøvede Fru Rahbek ikke, for her- 
efter at optage denne Replik i sit Bakkehuus- 
sprog, og der blev den, saalænge hun levede. 

Om Molbech paa Bakkehuset havde stiftet 
Bekjendtskab med Justitsraad Langbergs Familie, 
som var det nærmeste Naboskab, skal jeg ikke 

kunne sige. Men Frøken Maria Langberg, som 
i disse Aar blev hans Hustru, var ialfald den 
af den nævnte Familie » som nærmest sluttede 
sig til Fru Rahbek, og omvendt. 

Dr. Pingel, hvis Bekjendtskab jeg havde 
gjort i Udlandet, paa en Fodreise 1819, traf 
jeg nu her som en jevnlig Gjæst, hos hvem 
baade Rahbek og hans Kone fandt en levende 
Adspredelse i hans Aandrigl^ed. Om ham tør 
jeg antage det som afgjort, at han paa Bakke- 
huset fandt sig en Livsledsagerinde i Fru Rah- 
beks Beslægtede, Frøken Ophelia Drewsen, hvis 
Navn »Philla« en af hendes afgjorte Ynd- 
linger. 

Men en stadigere Besøgende end nogensom- 
helst Anden, og jeg tør tilføie en af de Kjær- 
komneste, var »denNautiske«, ligemeget paa 
Sværdsiden — (Rahbek var Capitain ved Stu- 
denter-Corpset — ) og paa Spindesiden (Fru 
Rahbek spandt undertiden, for at holde sine 
Fødder varme.) 

Denne lille, blege, skaldede Mand, der, 
trods sin Alder, havde et drengeagtigt LM- 
seende, blandet med Lidt af en gammel Kones, 
— - af hvis milde, men dog satiriske Øine der 

jevnligt udsendtes skjemtende Pile, som dog 
aldrig gjorde ondt, men morede, fordi de, med 
en vis Tørhed, rammede saa godt, var Fuld- 
mægtig Adolf Bøye, Baggesens vittige og spil- 
lende Modstander under det bekjendte Navn 
»Peder Wegner«. 

Som en routineret Holbergianer, der i Talen 
altid legede med Holbergske Replikker, var han 
en uskatteerlig Ven og Medarbeider for Rahbek 
og den af Alle, der bedst kunde opmuntre i 
Bakkehusets Dagligstue. 

Han var ogsaa i sine Besøg en af de mest 
trofaste og indfandt sig paa Tider, naar Vind 
og Veir holdt alle Andre hjemme. 

Men det var ikke alene derfor, at han fik 
Navnet: »den Nautiske«, men vel ogsaa fordi 
han havde en saa stærk Passion for Søen og for 
Sømandskab, at han endog havde sit eget Fartøi 
liggende udenfor Toldboden, og, uden at være 
Medlem af nogen Tacht-KIub, gjorde stadige, 
indenlandske Søreiser. 

Jeg har endnu ikke omtalt min kjære Ven, 
Christian Møhl, tilbørligt, og maa altsaa, skjøndt 
han i denne Sommer ikke længer hørte med mellem 
Husets Beboere, dog nævne ham iblandt de op- 

muntrende Gjæster , i Nærheden af »den Nau- 
tiske«; ikke just fordi han brillerede ved saa- 
danne Egenskaber, men fordi han med sit stille, 
fordringsløse Væsen i saa høi Grad bidrog til, 
ligesom Maanen, at jage Skyerne tilside. 

Hans Fortjeneste paa Bakkehuset var især, 
at han altid kunde snakke Literatur og Politik 
med Rahbek, og han havde Hovedet paa det 
rette Sted, for ogsaa at interessere Fru Rahbek, 
uden at bryde sig om, eller at snakke for hendes 
Æsker. 

Hans lyse, krøllede Haar og de klare, blaa 
Øine, som altid mødte saa venligt, skaffede ham, 
samtidigt med vort Fællesnavn, »Aftenbak- 
kerne«, det særegne Tilnavn: »Der Blonde«, 
hvilket han beholdt, efterat Rahbek en Aften, 
da Møhl og jeg vare tilstede, havde proklameret 
i en Replik til sin Kone: «Der Blonde ist doch 
der Solideste!« og i denne, for mig mindre 
smigrende, Dom havde han fuldere Ret end i 
mange af hans andre Kjendelser. 

Men de holdt af os begge To, og vi vare 
og bleve endnu en Stund »deres kjære Aften- 
bakker«. 

Islænderen, Dr. Repp var en sjeldnere Fugl 
og ikke meget omgængelig, paa Grund af sit 
noget hovmodige Væsen, der skaffede ham Nav- 
net: »Lord Repp«, og under dette Navn — 
taaltes han. 

Endnu var der et Besøg — et dagligt Be- 
søg, saalænge Summeren varede, men det kom 
aldrig nærmere end til Bakkehusets Port. 

Hver tidlig Eftermiddag kunde man see en 
gammel Mand, i grøn Kjole, grøn Vest og grønne 
Beenklæder, vandre stille opad Bakkehuus-Alleen 
med sin Stok under Armen. Naar han kom til 
Bakkehusets altid aabne Port, blev han i nogle 
Øieblikke staaende, — saae ind i Gaarden, og 
vendte tilbage, stille som han var kommen. 

Jeg kjendte denne Skikkelse fra Kjøbenhavn, 
hvor han var bekjendt under Navnet: «Den 
grønne Lund«, min Ven og Kammerats, Troels 
Lunds Fader, Klædehandler paa Østergade. 

Af Fru Rahbek fik jeg at vide, at denne 
var hans daglige Vandring til bestemt Tid, og at 
det var en Slags Pillegrimsgang. Han havde 
levet et Par lykkelige Sommere paa Bakkehuset, 
førend han mistede sin kjære Ægtefælle i de 
Værelser, som jeg nu beboede. 

Af denne Fortegnelse paa Bakkehusets Gjæster 
i den Tid, da jeg havde mit Hjem der, vil man 
see, at det store Ry, der gaaer om dette Sted 
som en Samlingsplads for literaire Notabiliteter, 
er ikke saalidet overdrevet, eller raaa ialfald re- 
fereres til en tidligere Periode, end den, jeg 
kjender. 

Jeg mindes neppe at have seet der flere end 
to, eller i det Høieste tre Gjæster paa samme 
Tid. Besøget af en Enkelt var det Kjæreste, og 
kom der flere tilsammen, kunde det endog hæn- 
des, at Rahbek blev lidt gnaven. 

Saaledes hengik Sommer-Maanederne. Den 
ene Dag var, for mit Vedkommende, omtrent 
som den anden. Hver Formiddag, henimod Bi- 
bliothekstiden , vandrede jeg til Byen, og om 
Eftermiddagen, tilbage igjen, for enten at til- 
bringe et Par Timer paa Fru Rahbeks Værksted, 
eller at passe mine smaa, literaire Sysler i stille 
Eensomhed, indtil jeg hørte Rahbek synge under 
mit Vindue sit: »Aftenbakke! flyv, flyv!« Jeg 
var ikke stadigere i Passion for Æskemageriet, 
end i saamange andre af mine Flyvelyster. Fru 
Rahbek var derimod udholdende i en trættende 
Grad, og med sit »Æske-Renommée« indviklede 

hun sig i saamange »Æske -Løft er« til ældre 
og yngre Venner og Veninder, at hun undertiden 
var »komisk-fortvivlet« ved Tanken om denne 
bundløse Gjeld. 

Til Advarsel mod hendes altfor ubesindige 
Løfter, blev derfor »Syvstjernens Billede«, ud- 
klippet af Guldpapir, opklistret paa Døren; — 
men det var uden Virkning. Den gamle Stine 
gik næsten aldrig nogen Dag til Byen, uden at 
hun havde et Par Æsker i sin Kurv tilligemed 
et Par ziirlige Breve. 

Mange af disse smaa Æsker havde Fru 
Rahbek, i sin Begeistring for den græske Op- 
stand, smykket med det græske Frihedsbanner 
og Indskriften: „EXevdeQia ov Øavarog^**), men 
til fornemme, forestaaende Fødselsdage havde 
hun stadigt større Arbeider mellem Hænderne. 

Førend jeg forlader denne Gjenstand, hvorom 
jeg vist allerede har skrevet utilbørlig meget, 
maa jeg dog endnu tilføie, at ligesom ingen Per- 
son i hendes nærmere Omgivelse undgik Gjen- 
døbelse med Hensyn til deres Christennavne, 
saaledes havde ogsaa alle hendes livløse Red- 



*) »»Frihed eller Døden«. 

skaber ved Æskemageriet en særegen Benæv- 
nelse, uforstaaelige for alle Uindviede. 

Imellem os bragte han saaledes aldrig Ordet: 
»Æske«, — den hed »en Fortrip«. Dette 
deriveredes af, at Kokkepigen, den tykke og 
meget eenfoldige Marie, engang i Kjøkkenet havde 
talt om »Fruens Fortrip« — hun meente 
Fruens Fabrik, — men det nye Ord blev strax 
taget til Indtægt. 

Om hendes Værktøiers Benævnelser skal jeg 
ikke gaa videre, end blot at nævne, at der der- 
iblandt var en Kniv, som hun aldrig benævnede 
anderledes end: »Sechs and dreyzsig«, fordi 
hun paastod, at hun med den engang havde gjort 
36 Snit, førend den trængte igjennem Pappen. 

Vor spøgefulde Rivaliseren i Fabrikationen 
skaffede ogsaa mig, strax i de første Dage, et 
andet Navn, end det fælles »Aftenbakke«. Jeg 
fik Navnet: »Jensen«. — Senere blev dette ud- 
videt til »Staal-Jensen«, under hvilket hun 
siden, baade mundtlig og skriftlig benævnede mig. 

Paa samme Tid, jeg gjorde mit System gjæl- 
dende paa hendes Værksted, udbrød der nemlig 
i Kjøbenhavn en lille Avisfeide imellem en ældre 
Æskefabrikant, Wunderlich, og en yngre Med- 

beiler, ved Navn Jensen. Dette Forhold over- 
førte hun nu strax paa os, — tog selv Navnet 
Wanderlich og benævnede sig altid selv under 
dette. Mig gav hun Modstanderens Navn, og 
det beholdt jeg i nogen Tid, indtil hun en Dag 
opdagede, at jeg bar mit Uhr i en Staalkjæde 
om Halsen. Og, da der i Kjøbenhavn var en 
»Staal-Hagen«, skulde der nu ogsaa være en 
»Staal-Jensen«. Det gik saavidt, at selv 
Rahbek næsten altid siden kaldte mig ved dette 
Navn. 

Men nu skal det være nok med Æskemage- 
riet paa Bakkehuset! Man maatte jo tro, at 
hverken hun eller jeg foretoge os Åndet, og det 
var dog ikke Tilfældet. Men som oftest saae 
jeg hende jo kun paa Værkstedet, naar hendes 
nerveuse Onder ikke ganske havde Magt over 
hende. 

Som Medicin mod disse brugte hun, foruden 
»fifteen dropps of eather« — især Græsk og 
Spansk. 

Det Sidste var hendes Yndlings Sprog, men 
hun læste ogsaa Portugisisk; — jeg mindes at 
have seet hende ifærd med Lusiaden af Camo- 
ens. Det Græske kostede hendes Hoved mest 

Anstrængelse og var derfor det bedste Middel 
mod hendes Svaghed, sagde hun. Flere Gange 
har jeg truffet hende, strikkende paa en Uld- 
strømpe til Rahbek og læsende Xenophons Me- 
morabilia, som laa ved Siden af hende paa 
Kanten af Bordet. Men lærd var hun ikke! — 

I de første Dage af Juni beredede Rahbek 
og hans Kone deres Sommerreise til Kiel og 
Hamborg, og under denne Fraværelse overdrog 
Rahbek mig Redactionen af et Par Nummere af 
»Tilskueren«, — det vil sige — Correctur- 
læsningen og Fyldekalken. 

Allerede fra Kiel modtog jeg følgende Brev 

fra hende: 

»Kiel, d. 7 Junii 1821. 
»Kiære Thiele! 

»Endskiøndt jeg i dette Øieblik lider stærkt 
»af »et«*) Caledonia-Feber, vil jeg dog ikke 
»forsømme Leiligheden, der bydes mig, at kunne 
»henvende et Par Ord til Dem. 

»Derfor tog jeg, uden Omstændigheder, det 
»Stykke Papir, »Egernet« tilbød mig, »scharf- 
»fede«**) det en Smule tilrette med zittrende 



*) Sigter til £d, som altid sagde et Feber. 
**) Kunstudtryk fra Æskemageriet. 

»Haandy og skriver du derpaa, som jeg bedst 
»kan, hvilket naturligviis bliver meget slet. 

»Hvordan min Hidreise har været, vil De 
»ventelig kunne erfare af Rahbeks Brev til Mad. 
»Andersen, men hvor veemodig jeg var i den 
»Time, da jeg, belæsset med Søsyge, (som jeg 
»aldrig før har kiendt) og med mangfoldige andre 
»»Beschwerden«, tænkte mig, hvor godt jeg 
»kande have havt det paa mit Bakkehuus, om- 
» givet af to, saa elskværdige Aftenbakker, at jeg 
»troer, man kunde reise Jorden rundt, uden at 
»finde deres Lige, dette kan jeg kun selv be- 
» skrive, eller rettere, — dette trænger jeg til at 
»sige Dem og Møhl, fordi mit Hierte altid træn- 
»ger til at yttre enhver taknemlig Følelse, der 
»opstaaer i det, og Intet i dette opvækker større 
»Taknemlighed, end den Godhed, der vises Rah- 
»bek og mig af saa ædle og rene Gemytter, som 
»vore Aftenbakker. 

»Nu har jeg paa min Viis takket, eller i det 
»Mindste lettet mit Hierte en Smule, og, da hos 
»mig altid Alvor og Spøg er knyttet sammen i 
»Enderne, som Ondt og Godt siges at være det, 
»saa kan jeg nu meget let gaae over til at for- 
» tælle Dem , at jeg ikke hedder Wunderlich 

»længer, og ordentlig troer at have vundet ved 
»ikke mere at være Isenkræmmersvend, uagtet 
»mit nærværende Navn er det, man ikke vel tør 
»nævne, og hvorfor jeg ogsaa indskrænker mig 
»til at sige Dem, at en forbistret Hollænder, — 
»egentlig en hollandsk Ro gro*), der angreb min 
»Øiesteen o: Steen-Bille, saaledes, at jeg fandt 
»mig beføiet til at angribe ham igien, er Skyld 
»i, at jeg har faaet Navnet. 

»Vilde jeg forresten prale, saa kunde jeg 
»gierne tilføie, at min Kiækhed overhovedet, saa- 
»velsom den Conduite, jeg viste i denne Ren- 
»contre mod den hollandske Rogro, har erhvervet 
»mig alle mine Medreisendes Agtelse og Beun- 
»dring, ligesom at jeg ogsaa var Skyld i, at 
»Elise T — , som har været en skrækkelig Cujon 
»paa hele Reisen, blev paa Dampskibet og ikke 
»forlod os strax paa Castrup, hvor et Par andre 
»Damer reddede deres Liv. 

»Nu maa jeg slutte og bede Dem endelig at 

»hilse Lisbeth og Marie**) mange Gange fra mig. 

Deres hengivne 

K. M. Rahbek. 

*) Om jeg mindes ret, Navnet paa en Dame, før 
min Tid, som hun ikke kunde lide. 
**) Stuepigen og Kokkepigen paa Bakkehuset. 



yGoogk 



47 



Dette Brev, som jeg nu ikke længer ret for- 
staaer, om jeg ellers nogensinde helt har for- 
staaet det, charakteriserer Fru Rahbeks Brevstil 
i flere Henseender, men især i disse overdrevne 
Yttringer af Taknemlighed mod to Personer, der 
netop stode i det omvendte Forhold. 

Et andet Brev modtog jeg et Par Uger 
efter, og dette vil jeg af samme Grund afskrive: 

»Hamborg, d. 22 JudU. 

»Oh nei, Bøge! e Langelæner ka sanfædig 
»ikke meer! Deres Just Thiele skriver fra deres 
»Axelstad! Saaledes maa jeg vel udbryde paa 
»Langelænderens*) Vegne, endskiendt jeg paa 
»mine egne maa bekiende, at deres velkomne 
»Skrivelse styrkede mig som »fifteen dropps of 
»eather«, som jeg desværre ikke har nydt, siden 
»jeg forlod Dampskibet, hvor jeg, ventelig i Ba- 
»taillen med den hollandske Rogro, mistede be- 
» meldte AiBther; thi denne Bataille var rigtignok 
»ikke af det Slags, hvori man vinder Øer, men 
»vel kan miste Øren, Aether-dropps og hvad 
»Godt, man ellers har at miste. Dette Aether- 
»Tab begræd jeg ogsaa ret inderligt, saalænge 



*) See Pag. 24. 

»jeg opholdt mig ved Universitetet Dusternbrock*) 
» — men her i denne travle, muntre Stad, er ikke 
»Tid eller Plads tilTaarer, mindst i disse Dage, 
»da jeg bestandig maa svire, og vel maatte ønske 
» »e Langelænder« ved min Side, der kunde dele — 
»eller rettere — fortære for mig al den »Hælig- 
»hed« og Glæde, man byder mig. 

»Men man maa gaae paa Jorden, om den 
»saa var gloende, siger Rahbek, og jeg kan dette 
»saameget lettere, som jeg slet ikke føler, at 
»den brænder mine Fødder, men snarere fore- 
»kommer mig at være af lis, hvorfor jeg ogsaa 
« altid, — naar jeg render Byen rundt, har kolde 
»Fødder. Men længer naaer Isen heller ikke; 
»derfor kan jeg ogsaa her i Vrimmelen tænke 
»ligesaa varmt paa vore kiære Aftenbakker, som 
»J6g giorde, da jeg skrev til dem fra Kiel. 

»Hvad derimod mit fordums wunderliche 
»Liv angaaer, da er det mig som en Drøm, og 
»Æskemageriet er mig saa ligegyldigt, at jeg, 
»efterat have været hos 3 Papirhandlere, som 



*) Troer de, jeg studeerte der? — Nei, 
Siæl! giorde jeg ei! 

»ikke havde af de Sager^ vi behøve, endnu ikke 
»har forsøgt min Lykke et Sted, hvor jeg dog 
»er temmelig vis paa at finde, hvad jeg søgte. 

»Nu er det mig ogsaa ligegyldigt, hvorledes 
»man bedst holder Kniven, naar man skiærer 
»Pap, og Hetscb's uforgribelige Mening har der- 
»for heller ikke større Vægt, end Jensens. 

»Lidt ør i Hovedet bliver man rigtignok her 
»af Støi og af Champagne, og skrive duer jeg 
»ikke til af mange Grunde, hvoraf jeg kun vil 
»angive den, at jeg ingen Kragefiær har. De 
»mener vel, at jeg har desflere Kragetæer, men 
»jeg forsikkrer Dem, at selv disse, hvor ulaste- 
»lige de end ere, have intet Værd, naar de ikke 
»frembringes vedHiælp af en Kragefiær*). Bedst 
»giør jeg derfor i, at overlade Rahbek Pladsen, 
»som har Kløgt nok til at kunne bruge en dum 
»Gaasefiær. 

»Tusind Tak for deres fornøielige Brev, 
»hvori jeg kun savnede lidt Efterretning om min 
»Broder Carls Befindende. Hils Lisbeth og Marie 
»mange Gange. Mad. Anders., haaber jeg, Rah- 
»bek ikke forglemmer at hilse fra mig. Dersom 



*) Hun mener nok en RavneQer. 

»De igien, ved Leilighed, skriver et Par Ord til 
»mig, saa beder jeg meget om lidt Efterretning 
»om min Broder, og vær ogsaa saa god at bede 
»Lisbeth sige Dem, hvordan min Sester lever. 

»Na vender jeg den damme Gaasefiær for 
»sidste Gang, for endnu at bede Dem hilse Deres 
»blonde Halvpart tasinde Gange og Dem selv 
»ligesaa ofte fra 

Deres ikke længer ^underliche Veninde 

K. M. Rahbek. 

Rahbek skrev derefter: 
»Kiære Aftenbakke! 

»Da min Kone har efterladt saameget reent 
»Papir, vil jeg, for at det ikke reent skal spil- 
»des, eller for at det ikke skal spildes reent, 
»herpaa henslænge nogle Ord til Dig. 

»Primo vil jeg spørge Dig, hvorledes det 
»gaaer med »Tilskueren«? Secundo ønsker 
»jeg at vide, hvorledes det staaer til med de 
»nordiske Fortællinger, tertio maatte Du gierne 
• spørge A. Bøye, hvorledes »Hesperus« har 
»det, quarto ønskede jeg, at Du et Sted kunde 
»faae bekiendtgiort, paaen smuk, subtilig Maade, 
»at jeg agter at oversætte W. Meisters Wander- 
»jahre, og kunde Du forhøre Dig, om din Broder 

»vilde forlægge den, quinto kan jeg lade Dig 
»vide, at jeg seer mange Skuespil her, og til- 
»deels fornøier mig meget godt, naar jeg blot 
»maa være fri for Genier, der hiemsøge os med 
»deres sceniske Læreklude, og hvis Bifald — 
»ligesom hos os — gemeenlig staae i omvendt 
»Forhold til deres Værd; sexto beder jeg Dig 
»hilse Aftenbakke Nr. 2 med alle øvrige salu- 
»table Personer paa og udenfor Bakkehuset. 

»Naar Du skriver min Kone til, kunde Du 
»sagtens tilføie et Par Ord til mig. Min Adresse 
»er endnu hele denne Maaned: in der Altstadt 
»London am Jungfernstieg. Din Broder har vi 
»endnu ikke seet her, men længes efter at faae 
»Fingre i ham. 

Vale et me ama! 

Rahbek«. 

Imedens min kjære Vert og Vertinde saa- 
ledes vare i Hamborg og skreve Breve til Bakke- 
huset, overraskedes jeg en Aften af en levende 
Conversation nede i Gaarden mellem flere af Be- 
boerne, og da jeg kom til, for at høre, hvad der 
var paafærde, mødte jeg — en ganske underlig 
Historie. 

En Gardeofficeer, Lieutenant v. Buchwald, 

4* 

som jevnligt besøgte den Colbjerpske Familie, 
havde denne Aften, som sædvanligt, begivet sig 
tilhest fra Bakkehuset, men var, nogle Øieblikke 
derefter, vendt tilbage i en exalteret Tilstand. 

Han var, efter den Fortælling, som nu var 
Gjenstand for Pigers og Karles Relation, redet 
ned igjennem Bakkehuus- Alleen , men var ikke 
kommen længer end til det Sted, hvor Rahbek 
havde sin Udgang fra Haven igjennem den lille 
Gitterdør. Der var Hesten paa eengang bleven 
sær urolig, og, da Rytteren kastede. Blikket til- 
side, havde han seet — Rahbek i egen vel- 
bekjendte Person komme ud af Laagen. 

Formodentlig havde Hr. v. Buchwald været 
vel underrettet om, at Rahbek for Tiden var 
i Hamborg, da han ellers neppe havde fundet 
nogen Anledning heraf, til med bankende Hjerte 
at vende tilbage, for at meddele, hvad han 
havde seet. 

Jeg havde jo baade hørt og læst saa Meget 
om Dobbeltgængere og kunde anføre flere Per- 
soner end Rahbek, som havde det Ord paa sig, 
at de, nu og da, saaes paa Steder, hvor de 
ikke personligt vare tilstede. Sagen interes- 
serede mig altsaa i høi Grad, og, da jeg netop 

skulde skrive et Brev til Rahbek, benyttede jeg 
strax Leiligheden, idet jeg bad ham om at med- 
dele mig, saavidt han kunde gjenkalde sig det, 
hvor han havde været, hvad han havde* fore- 
taget sig eller tænkt paa i den Aftentime, som 
jeg nøiagtigt angav. 

Jeg fik senere Breve fra ham, men ikke 
med et Ord havde han berørt mit interessante 
Spørgsmaal. 

Men efter Tilbagekomsten til Bakkehuset, 
trak derimod Fru Rahbek mig en Dag tilside 
med den bønlige Formaning, aldrig at tale til 
Rahbek om denne Sag; — det var hende ikke 
noget Overraskende, tilføiede hun, men han 
kunde ikke taale at tale derom. 

Da jeg nu hos hende søgte nærmere Op- 
lysning, fortalte hun, at noget Saadant oftere 
var hændet hende med Rahbek. 

En Dag, fortalte hun, havde hun bragt ham 
hans Frokost, men paa Veien derind var hun 
standset i Havestuen, for at tage Noget ud af 
en Gomode. Døren ind til hans Studerestue stod 
heelt aaben, hun havde seet ham derinde ved 
Arbeidsbordet og talet til ham, medens han var 

beskæftiget. Da var Døren ud til Haven bleven 
aabnety og nu kom Rahbek , som hun nylig havde 
seet derinde, ind fra Haven. 

Paa et saadant Sandsebedrag kan der vist- 
nok let gives en simpel Forklaring, men hun 
troede fuldt og fast derpaa, formodentlig støttet 
paa flere Erfaringer, og i stærke Udtryk har hun 
forfægtet denne hendes Tro, ikke alene for mig, 
men ogsaa for et Par af mine Nærmeste, fra 
hvem jeg nu, da jeg nedskriver dette (1862), 
har indhentet deres gjentagne Erklæring. 

Som en Pudseerlighed vil jeg kun tilføie, 
at, da det i de samme Dage blev fortalt Fru 
Dichmann, en Datter af Bager Hamborg, der, 
som bekjendt, boede paa Vesterbro , atLieutenant 
V. Buchwald skulde have seet Rahbek i Alleen, 
skal hun have udbrudt: »Det er da ikke saa 
underligt! Jeg saae ham gaae herforbi igaar!« 

Henimod Efteraaret, da Veien til Bakkehuset 
efterhaanden blev ufremkommeligere, varMøhl flyt- 
tet til Kjøbenhavn, — hans Studeringer hindrede 
ham i at være Aftenbakke i den forestaaende 
Vinter. 

For at jeg dog ikke skulde ligge ganske 
alene i de mange tomme Værelser, prøvede Chr. 

Holten i nogle Uger at dele Godt og mindre Godt 
med mig og indtog en kort Tid Møhls Plads, 
om Natten hos mig og om Dagen i Fru Rahbeks 
Dagligstue. Men snart kom Vinteren med de 
lange, mørke Aftener, og da jeg nu blev ene, 
tilbragte jeg, saa godt som al min Tid nede 
hos de to Gamle, hvor den, til Trods for deres 
Aandrighed, undertiden blev lang nok. 

Beskaffenheden af Veien imellem Kjøbenhavn 
og Bakkehuset kan ikke fattes af dem , som kun 
kjende denne Vei, som den nu er. 

Strax udenfor Vesterport begyndte Uføret, 
men indtil lidt forbi »Jernporten« til Frederiksbergs 
Allee, havde man dog en miserabel Brolægning 
at ty ud til. Men fra »Justitsraad Kildes Gaard« 
ophørte Brolægningen, og der begyndte Pludderet, 
som blev dybere og dybere og allerdybest i 
Bakkehuus-Alleen. 

Saalænge den korte Dag endnu varede, kunde 
man dog see sig for og vælge imellem det Værste 
og det Allerværste, men om Aftenen maatte 
man, blindt hen igjennem Tykt og Tyndt. 

Ikke destomindre maatte Rahbek og jeg dog 
mange Aftener være i Theatret, og hjem paa 
Bakkehuset skulde vi, naar Stykket var forbi. 

Med hinanden under Armen — og Rahbeks 
Arm hvilede ikke ganske let — slentrede vi da 
mangen Gang imod Blæst og Regn, men man 
havde dog nu og da et Fyrtaarn i de eensomme 
Tranlamper, som paa Vesterbro kastede deres 
melancholske Blik til hinanden. Men den Herlig- 
hed var forbi, naar vi havde naaet »Jernporten«, 
og nu gik det, som det bedst kunde. 

Bakkehuus- Alleen var ikke altid saa let at 
finde, og, naar vi kom ind i den og hørte de 
møre, halvfortærede Træstammer knage til Høire 
og til Venstre, maatte vi undertiden redde os 
over Grøften ind paa »Langbergs Mark«, thi 
ikke sjeldent laa der om Morgenen et af de 
gamle Træer og spærrede Veien i Alleen. 

Men, naar vi saa, efter en saadan Aften- 
vandring, mellem Kl. 10 og 11 landede paa det 
kjære Bakkehuus, hvor Fru Rahbek mangengang 
sad ventende i Angst og i Eensomhed, og jeg, 
efterat have skiftet Klæder og Fodtøi, indfandt 
mig som Aftenbakke i den lune Dagligstue, stod 
Bordet dækket, en varm Steg dampede imellem 
et Par Bouteiller med rødt og gult Lak, og saa 
tænkte vi ikke længere paa, hvor slemt Veiret 
var derude. 

Rahbek sad allerede ved Bordet, hvor han 
foreløbigt havde faaet sig en Snaps Cognac til 
et Stykke Ost og hilsede min Indtræden med 
en Do. 

Nu begyndte Gonversationen med, at Vert- 
inden, syslende i Travlhed og under Latter, for- 
talte om sine overstandoe Kramper og »Be- 
nauelser« , og endte med Glæde over at have os 
igjen i god Behold. 

Naar Rahbek da løftede det fulde Glas med 
perlende Sauterne, nikkede han som oftest over 
Bordet til mig og kom — kun altfor ofte — med 
en af disse melancholsk-ly stige Replikker, som 
jeg ikke kunde lide. 

»Du! — Det veed man dog, hvad er, — 
»Det Andet veed man ikke!« 

Under det velsmagende Maaltid fik jeg nu 
Historier fra »Gamle Dage«, som det er min 
Efterladelses Synd, at jeg ikke har opskrevet, 
da jeg derved kunde have opbevaret Meget, som 
mine Børnebørn engang skulde have hørt med In- 
teresse, baade om Studenter-, Politi- og Vægter- 
Affairer, som han havde paa første eller anden 
Haand, — om hans »militaire« Meriter som 
Capitain ved Studenter-Korpset, om »Norske- 

Selskab«, om »Borups Ditto«, og om det »for- 
træffelige«, dramatiske Selskab i Klosterstræde. 

Rahbek havde tilfælles med saamaoge andre 
dygtige Mænd, at han gjorde sig mest til af de 
Evner og Dygtigheder, hvormed han sparsomst 
var begavet, og taalte ingen Tvivlen eller Trækken 
paa Smilebaandet, naar han søgte at bevise, at 
han var god Militair og en Skuespiller af den ^ 
^gte, gamle Skole. 

I denne sidste Retning har vistnok Enhver 
af hans nærmeste Bekjendtskab hert ham komme 
med en mærkelig Selvroes. »Lad mig falde ned 
»fra Loftcoulisserne paa Scenen, under Opførelsen 
»af et Stykke, som jeg har haft en Rolle i, saa 
»skal jeg strax finde min Plads og min Replik!« 

Men Rahbek var — de Gange, jeg har seet 
ham »spille i Klosterstræde« — alt Andet end 
en taalelig Skuespiller. Han kunde — med sin 
hæse og monotone Stemme — ikke sige en Re- 
plik med Sandhed og holdt altid begge Armene 
paa Ryggen. 

Som sine Mestere i denne Kunst erkjendte 
han dog »Cold« — Conferentsraaden — og frem- 
for Alle sin gamle Ven, Etatsraad Ole Pedersen 
Holm, om hvilken sidstnævnte jeg tiltræder, at 

jeg er uvis om, hvorvidt jeg nogensinde har seet 
en bedre »Jeronimus«. 

Rahbeks Force var — Anecdoter, og dem 
fortalte han paa sin eiendbmmelige Maade, godt. 
Hans Conversation var altid broderet med »Det 
var ligesom« — og saa fulgte der enten en 
Anecdot eller Citat af et Vers. 

. En Aften kom jeg til at yttre min Forundring 
over, at han som oftest over alle Artikler i 
»Minerva« eller i »Tilskueren«, havde et 
eller flere Mottoer, og at han saaledes kunde 
have sin Belæsthed altid paa rede Haand. — 
»Du maa,« svarede han, — »afbryde mig, i 
»hvad vi endogsaa tale om, og naar jeg mindst 
»kan vente det. Og, naar Du siger: »»Nu, 
»Rahbek!«« »saa skal jeg fortælle Dig en Anec- 
»dote og recitere et Par Stropher, som passe til 
»det, vi talede om!« 

Jeg gjorde et Par Gange, de følgende Aftener, 
Forsøget, og paa mit: »Nu, Rahbek!« fik jeg 
Troen i Hænderne, om det end var lidt knebent 
med Analogien. 

Men, da han nnegtelig var vittig og havde 
mange af de saakaldte »Indfald«, saa fortalte 

han ikke blot, men gjorde selv Anecdoter, som 
have overlevet ham. 

Jeg vil kun fortælle en, der ligner ham og 
hans Maade at være Vittig. 

Den i sin Tid paa Frederiksberg noksom 
bekjendte Vertshnusholder, Lars Mathiesen, be- 
kjendt for de plumpe Vittigheder, hvormed han 
tracterede sine Gjæster, var ogsaa en af Rahbeks 
gamle Dusbrødre. Da Rahbek var bleven Ridder, 
mødte han ham en Dag. — »Veed Du, Rahbek! 
»hvad Forskjel der er mellem en Ridder og et 
»Æsel?« spurgte han. 

»Nei!« — svarede Ridderen. — »Jo,« ved- 
blev Lars Mathiesen. — »Ridderen bærer sit Kors 
»paa Bringen, men Æslet bærer sit paa Ryggen!« 
— »Veed Du,« gjensvarede Rahbek, — »hvad 
»Forskjel der er mellem Dig og et Æsel?« 

— »Nei!« — »Ja, jeg ikke heller!« svarede 
Rahbek. 

Saa livlige disse Aftenunderholdninger efter 
en møisommelig Vandring til Bakkehuset ofte 
kunde være , saa trange vare . mangengang de 
Aftener, der fulgte paa en lang Eftermiddag 
derude. 

Som allerede bemærket, arbeidede Rahbek 

neppe i disse Aar con amore ved sit Skrivebord; 
det var ham en gammel Vane, at sidde der^ og 
— hvad skalde han ellers foretage sig i de 
mange, lange Timer? For dog at have Noget 
at bruge Pennen til, — og Pennen var det eneste 
Redskab, han forstod at holde paa, — gav han 
sig til at oversætte, uden anden Inspiration, end 
den han kunde have fra en Forlægger, der 1 
disse Aar brugte ham, som man bruger en 
Lappeskræder. Jeg erindrer, at jeg dengang 
havde den Tro, at han var i Hænderne, for ikke 
at sige i Kløerne — paa en Boghandler af tvivl- 
somt Renommée, — en af hans Dusbrødre, som 
benyttede ham til at skrive »Fortaler« til op- 
trykte Bøger, og oftere skal have ladet hans 
Navn sætte paa Bøger, som forøvrigt vare Rahbek 
uvedkommende. 

Af saadanne pinlige Forhold forklarede jeg 
hans Mismod og slette Humeur, naar han hen- 
imod Aften kom slentrende ind i Dagligstuen 
med sin Voxlysstump i Haanden, og satte sig, 
næsten uden at mæle, hen ved et Bordhjørne, 
for at stirre ind i Lyset. 

Hertil kom vel ogsaa hans stadige Penge- 
Forlegenheder, som han hjalp sig igjennem, saa 

godt han kunde, indtil han quartaliter havde en 
allerede bragt Indtægt. Og, var der tilfældigviis 
et Overskud, saa stod alt det, han eiede pr. 
Cassa, til Disposition for alleslags Venner, for 
hvem han aldrig snørede Pungen fastere, end at 
Enhversomhelst kunde aabne den. Det var nemlig 
et af hans meget faa Principer, at dele broder- 
ligt med Enhver, der — efter hans Mening — 
en anden Gang vilde dele broderligt med ham. 
Men Følgen heraf var, at han jevnligst selv var 
i Forlegenhed. 

Naar han saaledes, træt af sit marvløse 
Arbeide ved Skrivebordet, tridsede om i Stuen, 
i Haven, i Gaarden eller et Stykke Vei ned i 
Alleen, altid haabende, at der skulde komme En 
eller Anden, som kunde bringe lidt Adspredelse 
— thi min Ringhed hørte allerede mellem det 
Dagligdagse, var det mig mangengang hjerte- 
skjærende at see ham komme tilbage med sit 
skuffede Haab. 

Man kunde tidt træffe ham, i raat og koldt 
Veir, med det blottede Hoved, staa som en 
Statue oppe i Bakkehuus- Alleen med en Lorgnet 
presset ind i det sammenknebne Øie, for at see, 
om den Figur, han saae dernede, ikke muligen 

skulde være »den Nautiske«, eller en anden 
af de sjeldnere Aftenbakker. 

Som oftest blev han skuffet, — men, kom 
der En, saa dreiede Yinden om i et andet Hjørne, 
og Skyerne vare hurtigt spredte. 

Jeg var om Sendagen som oftest i Kjøben- 
havn, men een Søndag mindes jeg, da jeg var 
derude hele Dagen , — jeg troer den eneste 
Middag, jeg har siddet ved Fru Rahbeks Bord. 
Men, hvilken lang Eftermiddag var det ikke for 
den stakkels Rahbek! Og af dem havde han 
vistnok haft mange, som jeg ikke tog Deel i. 

Han havde den slemme Vane, at tygge sine 
Negle, og, denne Eftermiddag, vare de saa 
blodige, at jeg var nærved at tro, at han end- 
ogsaa spiste Finger«nderne. 

Jeg snakkede, paa hans uafladelige Op- 
fordring, saa godt jeg kunde, men jeg blev snart 
træt i en saadan Conversation. 

Tiden vilde ikke gaa hurtig nok for ham , — 
der var endnu saa mange Timer tilbage af denne 
Eftermiddag, og Ingen kom der! Et Øieblik, da 
Fru Rahbek var ude af Stuen, mærkede jeg, at 
han havde Noget for med Taffeluhret, som stod 
paa Bordet bagved. Ved at vende mig seer jeg 

ham aabne Uhrglasset, og med Fingeren paa den 
lange Viser at give den et godt Skub fremad ! 
»Saameget er der dog profiteret!« sagde han til 
mig, idet han forsigtig lukkede Uhrglasset, og 
jeg forraadede ham natarligviis ikke, da jeg havde 
min Deel af Profitten. 

Efter saadanne Dage var det om Aftenen 
trangt, at faa lidt Liv i Tingene, og saa var 
den perlende Sauterne ligesaa afmægtig som jeg. 
Men Tausheden i denne lille Kreds var ikke til 
at udholde, og Fru Rahbek var oftere træt, 
efterat have talet den hele Dag. 

Jeg havde da et Kunstgreb, som jeg tog 
min Tilflugt til. — »Hør, Rahbek!« sagde jeg 
f. Ex., »hvordan var det egentlig med Danton, 
dengang, da o. s. v.?« Og nu begyndte han at 
fortælle om den franske Revolution saalænge og 
saa vedholdende, at det ofte var langt over den 
sædvanlige Sengetid, inden vi fik Lov til at 
bryde op. 

Om Aftenbesøgene behøver jeg altsaa ikke 
at sige, at, om de end ikke alle vare ham lige 
kjære, saa tog han dog tiltakke med enhver 
saadan Adspredelse. Kun skal jeg bemærke, at 
en Aften, da to, ellers meget kjære Venner 

indfandt sig, blev han gnaven og var forstemt. 
Grunden var den, at dem kunde han nu to 
Aftener haft godt af, hvis de ikke vare komne 
tilsammen. 

Men, enten der kom Een eller Flere, var 
hans stadige, første Replik: »Hvad godt Nyt?« 
— og fik han saa — som oftere af mig — det 
Svar: »Jeg veed ikke Noget,« vendte hans Spørgs- 
maal altid tilbage i en lidt forandret Form : »Hvad 
ondt Nyt da?« Sagen var, at man altid skulde 
fortælle, og dertil var jeg ikke altid tilbørlig 
forberedt. 

Saaledes gik den første Vinter paa Bakke- 
huset, der havde været ualmindelig mild og kun 
en sludfuld og vaad Overgang til Foraaret, — 
saa mild, at Fru Rahbek, d. 13 Dec, bragte 
mig Blomster fra sin Have, og at jeg den 28 Ja- 
nuar kunde bringe hende Blomster ude fra Marken. 



— — Paa Bakkehuset modtog jeg igjen, i 
Sommjeren 1822, min kjære Ven, Christian Møhl, 
der nu var bleven Candidat paa Frederiks Hospital, 
og Poul Møller, der var kommen tilbage fra sin 
Reise til China. Men jeg nød kun i kortere Tid 

deres Omgang, da jeg selv skulde gjøre en lille 
Udflogt i Ferien 9 paa »Folkesagnenes« Vegne. 

Med dette Arbeide var jeg be&kæftiget i 
Efteraaret og Vinteren 1822 — 23 paa Bakkehuset, 
og da det blev altfor uhyggeligt i min Bolig 
i Sidehuset 9 og Fru Golbjørnsens Leilighed stod 
ledig 9 flyttede jeg nu derover og havde mit 
Soveværelse ud imod Haven. 

I Dagligstuen gik Livet den sædvanlige Gang, 
men Erindringen fra denne Tid er mere mørk, 
maaskee fordi jeg led mere af Rahbeks Tung- 
sindighed , end tidligere. løvrigt var Alt ved det 
Samme; kun tog jeg nu ikke Deel i Æskemage- 
riet , men blev blot taget paa Raad med, naar 
noget Extraordinairt skulde stilles paa Stabelen. 

Men Vinteren fik ogsaa Ende, — Foraaret 
udeblev ikke længe, og i en af disse tidlige 
Foraarsnætter — det maa allerede have været i 
Februar — havde jeg en Drøm, der forsaavidt 
maa kaldes mærkelig, som den fik en afgjerende 
Indflydelse paa mit Livs hele fremtidge Retning. 

Jeg drømte, at jeg gik igjennem en Bue- 
gang, der lignede den, som omgiver Christians- 
borgs Ridebane. Jeg var iført min lette Reise- 
habit fra Fodreisen 1819, — de sorte Tricots 

Beenklæder, Snørestøvlerne, den korte Frakke 
og Randselen paa Ryggen. Min Gang var rask 
og blev med hvert Fjed lettere og lettere, mine 
Skridt længere og længere, — jeg rørte neppe 
ved Jorden — jeg fløi — Jeg kunde flyve! 

Som en Svale strøg jeg med lette Sving 
igjennem Luften og kom omsider ind i et stort 
Rum — det var som i en høi Kirke. Oppe 
under Loftet vare de høie Piller forbundne ved 
horizontal liggende Jernstænger, og som en Fugl 
satte jeg mig paa en af dem. 

Fra dette høie Stade saae jeg ned i Kirken, 
der var opfyldt af en Mængde Mennesker, og 
iblandt dem opdagede jeg Prinds Christian Frederik 
og Prindsesse Caroline Amalie, det skjønne Fyrste- 
par, som baade paa Sophienholm og i Ems havde 
viist mig en saa tidlig og saa venlig Opmærk- 
somhed. 

Det var altsaa i sin Orden, at jeg frem- 
stillede mig for dem. Jeg fløi derned, og, da jeg 
stod foran Prindsessen, sagde hun til mig: »Det 
er dog underligt, at De saadan kan flyve!« Jeg 
svarede: »Det kommer af, at jeg har disse 
her. — Naar jeg sætter mig paa dem, saa kan 
jeg flyve!« Og med denne Forklaring fremviste 

jeg to, fiirkantede Gjenstande, som jeg holdt 
en i hver Haand. Jeg gjorde Experimentet, fløi 
atter op og -svingede mig i den glade Flugt. 

Lidt efter vaagnede jeg i Følelsen af, hvor 
deiligt det er, saaledes at kunne flyve. Men, 
hvad det var, der hjalp mig til at kunne flyve 
— det vidste jeg ikke! — 

Det gik mig ved denne Opvaagnen, som det 
gik mig, da Digteren Ewald engang — ogsaa i 
Drømme — havde viist mig en Bog, som han 
raadede mig at læse. — Jeg glemte Titelen, og 
opdagede den — aldrig I 

[ Drømmenes Land tales der et Sprog, som 
ikke let lader sig oversætte, og om de to Styk- 
ker, som jeg havde kunnet flyve med, vidste jeg 
kun, »at de vare fiirkantede« ! — 

Forøvrigt stod Drømmen levende for mig 
endnu paa Veien til Byen. I Bibliotheket 
og paa Kjøbenhavns Gader fik jeg Andet at 
tænke paa. Men da jeg om Eftermiddagen 
traadte ind i Dagligstuen, havde jeg ikke faaet 
Døren lukket efter mig, før Fru Rahbek fra 
sit Arbeide og sine Æsker raabte mig imøde: 
»Naa! Thiele! Jeg har drømt om dem i Nat!« 

Dette overraskede mig, men hurtigt svarede 
jeg, at jeg selv havde haft en underlig Drøm, 
— først raaatte jeg nu høre hendes! 

•Jeg drømte« sagde hun, da der igjen kom 
lidt Ro i hendes Tale og Bevægelser, — »at jeg 
»gik ved Rahbeks Arm igjennem en Buegang, 
»hvor der var en Række af Nicher i Muren, men 
• de vare alle tomme. Jeg spurgte Rahbek: 
»•»Naar skal Thiele opstille alle de Kunstsager, 
»som. skal komme fra Italien?«« og han svarede 
»blot: »»Det skal skee i bedre Tider.«« 

Uagtet hendes og min Drøm, som jeg der- 
efter fortalte hende, vare saa forskjellige , ud- 
fandt vi dog snart, at der var Noget, hvori de 
mødtes, og at det maatte betyde, at jeg skulde 
komme til at reise til Italien. Paa en nær- 
mere Fortolkning indlode vi os ikke, — dette- 
var jo allerede nok, om det skulde betyde Saa- 
meget. Og hun jublede, i Sandhed, paa mine 
Vegne og blev længe ved at phantasere om mig 
i Rom! 

Fra nu af var der i de følgende Dage ikke 
noget Andet, der kunde komme til Orde imellem 
08. Den ene Tanke udviklede den anden, — de 
krydsende Planer sloge saa godt til, — Alting 

passede, — jeg skulde lægge mig efter Kunst- 
studier, — jeg skulde forberede mig paa, engang 
i Tiden at kunne blive Torkel Badens Eftermand 
i Kunstakademiet, — men først og fremmest 
komme til at reise til Italien. 

Denne hendes Forklaring fandt strax en 
levende Gjenklang i mig og vakte Tanker, der 
hidtil havde slumret sødeligt i mit Bryst. 

Jo mere jeg tænkte derpaa, desto klarere 
blev det mig, at mine Fremtidsveie maatte ligge 
paa denne Kant! — 

Men, hvordan skulde jeg gribe Sagen an? 
Henimod Sommeren 1823 flyttede jeg fra Bakke- 
huset, hvor jeg fra denne Tid af kun aflagde 
Aftenbesøg, altid lige kjærkommen hos min gamle 
Vert og Vertinde, der hjerteligt toge deres Deel 
i min fremvoxende Lykke. 



Meddeleren af disse Privatissima vilde komme . 
altfor langt ind paa sit eget Livs Historie , hvis 
han nu vedblev at afskrive de Blade, han har 
henlagt til sin Eftertid. 

Kun Saameget tør vel endnu bemærkes, med 
Hensyn til det sidst Fortalte, at min Drøm hur- 

tigere, end vi havde turdet haabe, paa en vid- 
underlig Maade, gik i Opfyldelse. — Næste Aar, 
paa samme Tid, var jeg i Rom. 

Fru Rahbeks lille Drøm gik ogsaa forsaavidt 
i Opfyldelse, at førend hun, min kjærlige For- 
drømmerske, havde lukket sine Øine, havde hun 
seet mig som Kunstakademiets Secretair. 

Som Thorvaldsens Biograf kom jeg ogsaa paa 
en Maade til at opstille hans Arbeider, medens 
hendes forklarede Aand var midtinde i de høiere 
Aabenbarelser, og, skulde jeg videre forfølge 
Fortolkningen af hendes Drøm, kunde jeg ogsaa 
tilføie, at, da jeg i 1844 atter sendtes til Italien, 
i Anledning af Hidsendelsen af Thorvaldsens 
Arbeider, fik jeg endda ikke saalidt at bestille 
med Opstillingen. 

Men, alt dette ligger, som sagt, under et 
andet Omraade. 

Kjøbenhavn, d. 11. Juni 1869. 
Kjære Ven! 

Tak for hvad De har læst for mig af Deres 
»Livshistorie«; ogsaa jeg omtales i den og, til- 
visse, De maa kunne tegne mig, — De, som fra 
min tidligste Optræden saae med milde Øine paa 
den opløbne, underlige Dreng, der endnu var saa 
ganske Barnet, der troede paa alle Mennesker 
og aabent udtalte hver Tanke som den kom. 

De har tilvisse med Hjærte og god Villie 
seet paa mig, men i de forskjellige Levealdere 
seer man Personer og Begivenheder gjennem et 
forskjelligt Glas; jeg kan i den nedtegnede Skik- 
kelse ikke ret gjenkjende mig selv, særligt i 
Maaden, jeg udtrykker mig paa, — den mangler 
den barnlige Freidighed, som nok er mit Sær- 
kjende, men jeg troer Dem imidlertid paa Ordet. 

De ønsker, at jeg giver Dem, som et Bilag 
til Deres Skrift, mine Erindringer fra »Bakke- 

huset«, men da maa jeg for en Deel gjentage, 
hvad jeg andetsteds har nedskrevet. 

Enken efter Danmarks berømte Statsmand, 
Christian Colbjørnsen, som var en af de 
første af høiere Stand, der venligt modtog den 
fattige Dreng, boede om Sommeren paa Bakke- 
huset; til hende kom jeg og fandt endnu flere 
venlige Mennesker paa dette Sted. De, kjære 
Yen, boede her, og Rahbeks dramatiske Yndling, 
Madame Åndersen, som, da hun et Par Gange 
havde hørt mig fremsige Digte, gav mig i Spøg 
Navnet: »Der kleine Declamator«. 

Jeg kom saaledes ogsaa snart ned i Fru 
Rahbeks Stue, hvor den livlige, aandfulde Kone 
morede sig med at tale med mig og høre paa 
mine første, dramatiske Forsøg. Jeg havde skre- 
vet en Slags Comedie, den læste jeg for hende, 
og strax ved de første Scener udbrød hun: »Men 
der er jo hele Stykker deri. De har skrevet ud 
af Oehlenschlæger og Ingemann!« — »Ja, men 
de er ogsaa saa deilige!« svarede jeg i al 
Uskyldighed, og læste videre. 

En Dag, da jeg fra hende vilde gaae op 
til Fru Colhjørnsen, rakte hun mig en Haand- 
fuld Roser og sagde: »Vil De tage dem med 

op, — det vil vist forneie Conferentsraadinden 
at faåe dem af en Digters Haand!« Det var 
tilvisse i Spøg at disse Ord bleve sagte, men 
det var første Gang mit Navn blev sat i For- 
bindelse med Digter-Navnet, — der kom Taarer 
i mine Øine, og jeg veed, at fra dette Øieblik 
var min Tanke vakt for at skrive Digte, — det 
havde før knn været en Leeg, nu var det Maalet. 

Rahbek selv talte aldrig til mig derude; den 
eneste Tilnærmelse var en Dag i Haven; han 
styrede lige hen imod mig, som vilde han sige 
et Par Ord, men idet han var mig nær og fæstede 
Øinene paa mig, vendte han pladseligt om igjen. 

Den første og eneste Gang, Rahbek talte 
til mig, var i »Theaterdirectionen«, hvor 
jeg blev kaldet op, efterat have indleveret en 
Tragedie, »Alfs ol«, og denne var læst. Rahbek 
overleverede mig Skriftet og sagde, at Stykket 
var ubrugeligt for Scenen, men at man havde 
fundet deri »saa mange Guldkorn«, at man havde 
det Haab, at jeg ved alvorlige Studier, ved at 
komme i en Skole og forfra lære, hvad der hørte 
til, vilde maaskee engang kunde levere den 
danske Scene Arbeider, som der vare værdige at 
opføres ! « og nu meddeelte Rahbek mig endvidere, 

at Collin havde talt min Sag hos Kong Frederik 
den Sjette, og at jeg aarligt fik en Sum fra Fi- 
nantserne, samt at der var skjænket mig fri 
Underviisning i Slagelse-Latinskole. 

For dette Sidste skulde jeg bringe Biskop 
Mynster, der var den meest afgjørende heri, 
min Tak. 

Jeg kom til denne høithædrede Mand, — 
han talte om den Lykke, der forundtes mig, talte 
alvorligt og strængt om, hvor uvist det var, om 
man havde taget feil af mig eller ei, hvorvidt 
der vilde komme et heldigt Resultat, paalagde 
mig Flid og Taknemmelighed. 

Det var tilvisse velmeent og efter hans An- 
skuelse den rette Maade at tale til den forunder- 
lige, phantasifulde Dreng, — han vidste ikke, 
hvor blødt mit Sind var, — hvor Ordene sloge 
mig som Svøber. 

Jeg gik bort og græd bittre Taarer. 

Ogsaa paa Bakkehuset, hvorhen jeg søgte 
før Afreisen, flød Taarer, men det var Glædens 
over al den Venlighed, den Deeltagelse, de Alle 
her — De, kjære Ven, Madame Andersen og 
Fru Rahbek, viste mig. 

Det var et heelt Omslag i mit Liv, ja en 
heel Reise nd til Slagelse. 

Fra Rahbek fortalte mig, at hun havde en 
meget større Reise for til næste Foraar, — en 
Reise til Hamborg, en Reise, som hun oftere 
havde gjort, idet han der hentede Papir til de 
smnkke Æsker, der var hendes kjæreste Haand- 
arbeide. Dengang var en Reise til Hamborg 
som nu en Reise for os til Paris eller Wien. 
»Saa langt kommer jeg vist aldrig!« tænkte jeg. 
Fra Rahbek trykkede min Haand og ønskede, at 
jeg om et Par Aar maatte blive en god Student, 
og »saa groer Poeten nok!« 

Strax, da jeg havde taget Examen artium 
udkom, som bekjendt, min »Fodreise«. Den 
var mig en Livssag, — jeg troede, at alle Ven- 
ner og Bekjendte maatte blive ligesaa opfyldte 
af den, som jeg var det. Et af de første Exem- 
plarer sendte jeg til Fru Rahbek. Hun laae 
syg. Et Par Dage efter hørte jeg af Admiral 
Wulff, at hun var død. Mit første Udbrud var: 
»Mon hun fik læst min Fodreise!« — »Menneske!« 
raabte Admiral Wulff. »Nei! det er for galt! 
Troer De, man bryder sig om Deres »Fodreise«, 
naar man skal ind for Vorherre!« Han rystede 

alvorligt paa Hovedet. Men min Mening var^ at 
jeg saa gjerne undte hende en Glæde, og den — 
meente jeg da — maatte være at læse i min 
nye Bog. 

Jeg stod ved hendes Grav, hvor Synet af 
den stille, betagne, gamle Rahbek dybt bevægede 
mig. Der gik mange Minder gjennem Tankerne, 
Minder om hendes venlige Ord og den kloge 
Sjæl, der lyste nd af hendes Øine. 

Mellem Eventyr og Historier har jeg, i »Et 
Stykke Perle snor« givet et Slags Vignet- 
Billed af Bakkehuset: 

»Nærved Bakken, hvor Frederik den Sjettes 
Slot ligger, Oehlenschlægers Barndomshjem, skin- 
ner i Læ af Søndermarkens Skovgrund en af 
Perlerne, — man kaldte den Phil e mon ogBau- 
ci s Hytte, det vil sige to, elskelige Gamles Hjem, 
— — og nu? Siig ikke: »Ak, hvor forandret!« 
nei! endnu er det Aandens Hjem, Drivhuset for 
den sygnende Plante ! Blomsterknoppen, der ikke 
er mægtig nok til at udfolde sig, gjemmer dog 
skjult alle Spirer til Blad og Frø. Her skinner 
Aandens Sol ind i et fredet Hjem og opliver og 
levendegjør. Verden rundt om straaler ind gjen- 
nem Øinene i Sjælens ugrandskelige Dybde: 

Idiotens Hjem, omsvævet af Menneskekjærlig- 
heden, er et helligt Sted, et Drivhuas for den 
sygnende Plante, der skal engang omplantes og 
blomstre i Gads Urtegaard. De Svageste lAan- 
den samles nu her, hvor engang de Største og 
Kraftigste mødtes, vexlede Tankerne og løftedes 
opad, — opad blusser end her Sjælens Flamme 
i Philemon og Baucis Hytte!« 

Og hermed, kjære Ven! min iijerteligste Hilsen! 

H. C. Andersen. 

Disse Blade, som ere fundne i et Dødsbo efter 
en af Fru Rahbeks nærmeste og kjæreste Veninder, 
have vel ikke været bestemte til engang at offentlig- 
gjøres, men behøve heller ikke at lægges i Skjul for 
de Efterlevende. 

Udgiveren, i hvis £ie de ere faldne, har derfor 
ikke kunnet tage i Betænkning, at indflette dem som 
en Blomst i den Krands, han her binder, saameget 
mindre som de udstrømme en let Duft og aabne et 
Indblik i Forholdene fra en tidligere Periode, der 
ellers ikke let vil forekomme i de opsamlede Er- 
indringer om Karen Magrethe Rahbek. 



Da jeg havde forladt det yndige S— og 
som Enke var draget til K— med min Moder 
og mine Børn, blev Besøgene til det kjære^ gamle 
Bakkebuus min bedste Opmuntring. 

Alt fra Skolen kjendte og elskede jeg den 
aandrige K. M. H., som der var min og de 

Andres Tilflugt i vanskelige Tilfælde , og vor 
Tale til hende begyndte da gjerne med de Ord: 
»>K. M.! Du, som er saa klog, hjælp mig 

Senere havde Familieforhold knyttet Baandet 
fastere; ogsaa R. viste stedse mig og Mine den 
hjerteligste Hengivenhed. 

Intet Under derfor, at jeg saa gjerne kom 
i det interessanteste Haus, jeg har kjendt. 

Mangfoldige Talenter havde K. M. arvet 
efter sin Fader, Tusindkunstneren Conf. H., om 
hvem man sagde, at han forstod Alt og beskæf- 
tigede sig med Alt, undtagen sin Jus. 

Men, hvad der fremfor Alt udmærkede K. 
M., var den Aand, det Vid, den eiendommelige 
Elskværdighed, og den Beskedenhed og Fordrings- 
frihed, hvormed hun ligesom skjulte sine mange 
og dybe Kundskaber, saa at man neppe ahnede 
hendes Overlegenhed. 

Man taalte ikke alene gjerne hendes Speg 
og godmodige Spot, men man glædede sig stun- 
dom ved at være dens Gjenstand. 

Alle habitués fik Tilnavne. Et af mine var 
»Hexen i Tværsadel«. 

Neppe skulde man tro, at K. M. med alle 

sine Aands sjeldne Fortrin ogsaa forenede Fær- 
dighed i reent quindelige Sysler og ikke for- 
smaaede endog underordnet Huusgjerning, som 
f. £x. selv at dække Theebordet, og, naar hun 
havde skjænket sin berømte Thee, oftere selv at 
afvaske Theetøiet; saaledes ogsaa Aftensbordet. 

Alt, hvad man nød, var udsøgt godt, og 
dog havde hun kun en ganske simpel Pige, som 
hun selv oplærte. Hun syltede fortrinligt, syede 
nydeligt etc. etc. 

Naar man nu en smuk Eftermiddag kom ind 
i Bakkehuus-Alleen, saae man ofteR. staa oppe 
udenfor Huset med Lorgnetten, for at speide, 
om intet Besøg nærmede sig. 

Naar han da kjendte den Kommende, ilede 
han En saa venlig og glad i Møde, at det gjorde 
En godt i det inderste Hjerte. 

Ved Aftensbordet var han først ret i sit 
Esse, ogx naar han havde hostet efter sin Snaps 
og sad. med et Glas Viin for sig, var han uud- 
tømmelig i Anekdoter og bon-mots. 

Kunde man ikke blive, eller man saae, at 
der var Flere end K. M. ønskede, saa fulgte han 
gjerne i sit sædvanlige Costume, en gammel 
Frakke, ditto Morgensko og det blotte, skaldede, 

med store Fregner oversaaede, Hoved — til 
Grændsen af sit Territorium; men dette strakte 
han sædvanligt til Hjørnet af Broen, eller læn- 
gere, paa Grund af, at han engang havde villet 
kjøbe det Stykke Jord. 

Mine Børn modtoges ogsaa altid med Ven- 
lighed. J. heed blandt Andet »Ravnedronnin- 
gen«, paa Grund af en Spøg med den unge, 
græske Greve Lunzi, som var der i Pension. 
J. bragte nemlig Karen Margrethe, som altid 
skrev med Ravnefjedre, et Bundt saadanne, — 
troede hun, — og var meget lykkelig over at 
vise Karen Margrethe denne Attention. Men 
uheldigviis var det kun KrageQedre, og, under 
megen Latter og Spøg, vandrede disse, i mange- 
haande Skikkelser, frem og tilbage imellem dem, 
snart indbagte i Hvedebrød, snart skjulte paa 
anden Maade. 

A. — dengang en liden Skolepurk, saae de 
ogsaa gjerne, og han tilbragte ofte sine Søndage 
der og blev hos dem Natten over, og der kunde 
man — med Sandhed — anvende Ordsproget: 
«Hvor der er Hjerterum, er ogsaa Huusrum.« 

Engang sagde Karen Magrethe til Rahbek: 
»Jeg troer rigtig, at A. bliver kjøn.« Hvorpaa 

A., efter at have betænkt sig lidt, svarede: 
»Nei! jeg gjør ikke, for jeg ligner Moder!« hvil- 
ket Svar morede dem meget. 

Ogsaa Hjemveien fra Bakkehuset kunde 
undertiden paa flere Maader være moersom. Saa- 
ledes erindrer jeg en Aften, da der var falden 
stærk Snee. C. og Carl Heger fulgte mig 
og J. Vi kunde kun gaae En efter En og 
risquerede at falde hvert Øieblik. C. hjalp mig 
lykkelig og vel gjennem Alleen, men Carl Heger 
lod J. ganske skjøtte sig selv, og skjendte hver 
Gang, hun plumpede i, til stor Moro for os 
Andre. 

En anden Aften ledsagede Carl Heger og 
Molbech mig og L. H., men bleve uheldig- 
viis uenige om Abildgaards Malerier. Et Par 
Gange vilde de standse, for desbedre at dispu- 
tere, men, da jeg mindede om, at de havde 
Damer med, fik jeg dem afsted. Dog, da de 
vare blevne mig quit paa Vestergade, og skulde 
convoyere den stakkels L. H. til botanisk Have, 
gik Naturen over Optugtelsen, og den ulykkelige 
L. H., som ikke turde sige et Muk, troede, de 
skulde faaet hinanden ved Haarene, og meente, 
aldrig at have naaet sit Hjem. 

Ed Dag, jeg kom til Bakkehuset, sad Carl 
ileger foran Viudaet og havde meget travlt med 
et Baand, han havde bundet deri. — »Men, 
hvad i al Verden gjør De der?« — »Jeg øver 
mig i at kjøre!« Og virkelig betroede Karen 
Magrethe^ der ellers var abeskrivelig ængstlig, 
sig til ham som Kadsk i en lille, ussel Een- 
spændervogn, for at besøge M. i Spjellerup. Et 
Portrait af Luther, i Glas og Ramme maatte 
Carl Heger paa denne Reise have hængende paa 
Ryggen. 

Da Mynsters gamle, originale Huusholderske 
saae dette Portrait, spurgte hun, om det var 
Mynsters eget Billede, og paa hans Svar: »Nei! 
den Mand var meget bedre, end jeg!« gjentog 
hun stødt: «Aa! — Du er sgu god nok!« 

Det var ogsaa hende, som, da Mynster havde 
faaet en Parapluie foræret, absolut vilde have 
Bud at laane Degnens til ham, fordi det saae 
ud til Regn. 

At nævne Carl Heger, er at nævne Alt, 
hvad der er ædelt og godt. En mere trofast. 
Ven har aldrig Nogen fundet, — et renere, kjær- 
ligere Hjerte har jeg aldrig kjeudt, og selv i 
hans Svagheder maatte man holde af ham. 

Han heed i Bakk^ehuassproget »Hnfe« (Hafe- 
land), fordi han var saa ængstlig for sit Helbred 
og næsten tiltroede sig enhver Sygdom, han hørte 
omtale. 

Afdøde Professor Mynster, som var hans 
kjæreste Ven, maatte idelig skrive ham Recepter, 
som han omhyggelig puttede i Lommen, og lod 
ligge der. Engang, da han ængstlig spurgte: 
»Men, er det ogsaa noget rigtig Godt, Du der 
har skrevet?« svarede Mynster paa sin tørre 
JViaade: »Det er det Bedste, jeg veed; men vil 
Du hellere have det Næstbedste, kan jeg ogsaa 
tjene Dig!« 

Hans Ansigt var ubeskrivelig udtryksfuldt 
og bevægeligt. For det Komiske havde han samme 
Sands, som alle disse mærkelige Sodskende, og 
Ingen var sikker for at træffes af hans god- 
modige Satire. 

Christiane 0., den elskelige og i mange 
Henseender udmærkede Christiane, var maaskee 
for øm Moder, og, naar den ene Søn tillod sig 
en eller anden Uartighed, undskyldte hun ham 
altid med, at det var en Følge af Orm. Nu 
hændtes det undertiden, at hun og 0. kom til 
at disputere ved Middagsbordet, og, da hun, 

desværre for hende selv, ikke troede at burde 
give efter, naar han troede at have Ret, saa 
endtes en saadan Dispat ofte med, at 0. i Vrede 
forlod Bordet. Efter en saadan Scene, da 0. 
var stormet ud af Værelset, stod Carl Heger 
op, nærmede sig sin Søster og sagde ganske 
roligt og alvorlig: »Han kan ikke gjøre derfor, 
Christiane! Han har Orm!« 

Den kjære Christiane med det varme Hjerte, 
som kun slog for Andres Vee og Vel, — som 
Intet attraaede for sig selv, men offrede al sin 
Tid, sit Helbred, — ja! sit Liv for Andre, — 
hvor har jeg ikke savnet hende! 

Hendes Samtale var livlig i høi Grad, og 
ved de mangfoldige, snurrige og gode Ting, hun 
sagde, vidste hun at fængsle og more Enhver. 
Kun en lille Bagatelle staae her til Prøve. 

Da hun hørte, at Ø.'s Svoger, 0. skulde 
være Excellence og 0. selv Commandeur af 
Dannebrog, udbrød hun: »Ikke Andet! — Det 
er saamænd intet Avancement, thi Onkel Anders 
har altid været excellent, og 0. har sit hele Liv 
commanderet!« 

Hvor var det muligt , at glemme disse 
Sødskende! — Og dem alle har jeg mistet! 

Rahbek til en Veninde. 

(1796.) 
Kiære Veninde! 

Hvorvel De forleden Dag saa fremmed spurgte 
til Professor Rahbek, veed jeg dog altfor vel, og 
veed kanskee af Spørgsmaalet selv, at ban ikke er 
Dem fremmed endda, og at De kanskee nok kan 
være vred paa bam, for bvad De maaskee an- 
seer for Ligegyldigbed, men at De vil være vil- 
lig til at tilgive bam, saasnart De faaer Anled- 
ning dertil. 

Hele Tiden bar jeg udsat at komme til 
Strandmollen, til jeg kunde komme der selvanden 
og til jeg bavde en Kone at komme der med; 
jeg frydede mig ved den Tanke, at nyde mine 
første lykkelige Dage hos de Venner, som jeg 
bar Dem at takke, paa det Sted, hvor jeg for* 
nu omtrent to Aar siden, i mit Livs værste 
Dage, fandt et Fristed. 

Omtrent fra vi saaes sidst, har jeg bestan- 
dig seet dette Øieblik meget nær, og endnu hid- 
til er det bestandig sluppet mig af Hænderne. 

Da vi talte sammen paa Fredensborg, for- 
talte jeg Dem, at jeg vilde skrive Dem og min 
gode D. til, da jeg^ havde en Plan at meddele 
Dem. 

Ved det, som De veed, at alting gik saameget 
i Langdrag, havde jeg skaffet mig Penge til at 
indrette mig — tarveligen — selv, og vilde, naar 
jeg var færdig dermed, hvilket ikke skulde staaet 
længe paa, sagt til, at jeg var færdig, og altsaa 
giftet mig, men, som jeg var i Arbeid dermed, 
begyndte man at giøre Tilberedelser paa Nørre- 
gade, og disse have nu draget Tingen ud Uge 
for Uge, og have endnu ikke Ende, skiøndt det 
uden Tvivl særdeles lakker ad. Naar Enden 
bliver, kan jeg altsaa ikke sige, men temmelig 
sikkert vil De kunne slutte deraf, at De Dagen 
derpaa seer os hos Dem, og, var De da end nok 
saa vred, veed jeg. De vil glemme det over at 
see Deres tidligste Ungdoms søsterlige Veninde 
« lykkelig med et Menneske, hvis Skiæbner De 
endog i mere fremmede Dage har skiænket saa 
ædel Deeltagelse. 

Jøvrigt har jeg denne Sommer levet særdeles 
lykkelig, været temmelig flittig og havt mange, 
mange glade Timer med Gamma. Visselig! min 
gode D — har ikke Uret, naar han forsikkrer, 
at vi just ere Mennesker for hinanden. Jeg vil 
faae mine gamle Idealer af huusligt Liv og huns- 
. lig Glæde realiserede ^ leve for min Gamma og 
mine Venner saa langt fra den store Verdens 
kjedsomme Tummel, som vor Hytte kunde ligge 
paa Robinsons Øe. Jog vil kunne arbeide, og 
arbeide med Lyst og med Held, thi nu har jeg 
noget at arbeide for og noget for mit Arbeide. 
Det glæder mig, at De i Vinter skal boe saa 
nær ved Vestervold; maaskee naar De kjører 
Tour, De vel nu og da vil lægge Deres Vei om 
ad Bakkehuset, for at see to Mennesker, der 
saa tidt tænke paa Dem, Deres Mand og Søelund, 
naar de ere lykkelige. 

At Kongen giennem Gancelliet har ladet 
mig give en allernaadigst Næse, fordi jeg havde 
sagt en Sandhed, som de, der skrev Næsen, sige 
dagligt meget høiere og drøiere, veed De for- 
modentligt, og at jeg ikke bryder mig om den, 
veed De vel ogsaa; kunde gierne være, at netop 

7 

denne Forfølgelse blev Middel til at skaflPe mig 
en Frihed, som jeg længe har sukket efter. 

Siette Deel af prosaiske Forsøg er næsten 
fuldkommen reenskrevet og vil formodenlig næste 
Uge begynde at trykkes. Jeg vilde ønske, De 
var her i Byen og havde lange Aftener, at jeg 
kunde læse den for Dem. Det er den Revolu-. 
tionsroman, som De vist mere end eengang har 
maattet høre om, men den gaaer ikke i een 
Deel; syvende Deel, der skal bestaae af den og 
Slutningen af Eulalitt^ kommer da strax i Arbeid. 
Ydermere trykkes der stærkt paa en ny Charis. 
Siig saa, jeg ikke er flittig. 

Til et lidet Beviis, at jeg ikke har glemt 
Dem, hoslægger jeg Der Sonderling; jeg har hos 
Brummer, Aal, Bangs (?) Læseselskab og hele 
Verden forgiæves giort Jagt paa den, indtil jeg 
i Forgaars fandt den uventet hos Fru foærulf. 
Tillige hoslægger jeg en Deel af Florian, som 
tilhører Deres Datter; der takkes for Laanet. 

Jeg tør ikke spørge, hvordan De og Deres 
leve? thi formodenlig .vil De sige, jeg kunde see 
ad, hvis jeg vilde vide det; men jeg tør dog nok 
bede Dem hjerteligeii at hilse især min gode D. 
og alle deres fra mig — og fra Camma med — 

hvorvel jeg ikke egenlig har Fuldmagt hertil, da 
hun ikke veed, hvad jeg selv i Gaar Aftes ikke 
vidste, at jeg skriver. 

Fru Heger er i Bedring, men naar hun bliver 
i god Stand, maa Gud vide. Klingen fortærer 
Skeden og med det hæftige Sind er der paa 
ingen Ting at giøre Regning. Alle øvrige. De 
kunde ville høre fra, saavidt jeg veed, som sæd- 
vanlig. 

At Hauch har nedlagt 'Theaterdirectoratet 
og Waltersdorff faaet hans Plads igien, veed De 
formodenlig, og hvad Nyt, jeg forresten kunde 
sige Dem, var ikke den Tid værd, De spilde paa 
at læse det. Dog jo. Høst er kommet fra 
Sverrig og vil være Boghandler i Compagnie med 
Sveistrup. Jeg gad nok vidst, hvo i det Handels- 
huus skal være Bogholder og hvo Casserer? 

Lev nu saa vel, kiære Veninde, som jeg 
ønsker det, og hils for Alting Deres Mand saa 
flittig. Dersom Flor ikke skulde være i Sver- 
rig, indsluttes han ogsaa i mine Bønner. 

Deres 

Rahbek. 



7* 

2. 

Fm Rahbek til en lille Pige. 

(omtrent 1805—06). 
Min egen, gode J. 

Dn maae ikke blive vred, fordi jeg ikke har 
besvaret dit Brev, fe rend jeg fik det. Du skal 
have tusinde Tak, fordi Du vilde giøre din Karen 
Magretbe den Fornøielse, at skrive hende til, 
og hun vil takke* Dig endnu meer, naar Du 
sørger for, at dine Breve ikke ligge saa længe, 
inden bun faaer dem, for Du veed sikkert selv, 
hvor slemt det er, naar noget man længes efter, 
ikke kommer saasnart, som man ønsker. 

Det er mig kiært, at Grandmama er rask 
igien; hun vil vist blive ved, at være rask, lige- 
saavel som din Moder og Fader, naar Du kun 
altid er artig; thi da vil de alle være saa glade 
over Dig, at det er umueligt at blive syg. Er 
det ikke sandt, bvad jeg siger, gode J.? 

Naar jeg kommer ind til Dig, skal jeg tage 
en lille Bog med til Dig, siden Du er saa for- 
nøiet med din ABC Bog , og har lovet , at Du 
vil læse flittig i den. 

I Gaar var der saadan en rar, lille Pige 

ude hos mig, som hedder Emma; hun er noget 
yngre end Du, og har ligesom Du, en Broder, 
som hedder A. Denne lille Emma skal boe hos 
mig til Sommer, og naar Du uu er grumme 
artig, saa skal jeg bede din gode Moder, om hun 
vil besøge mig til Sommer, og tage Dig med; 
og saa skal Du og den lille Emma, og en lille 
Pige, som hedder Christiane, som ogsaa skal boe 
hos mig, lege i min Hauge; og saa skal du see, 
hvor fornøieligt det skal være, siden I alle tre 
ere artige Piger. 

Nu har jeg ikke' meer, at fortælle Dig i 
Dag, min gode J. 

Vil Du kiønt hilse Fader og Moder, og 
Grandmama, og dine Sødskende. Du kunde nok 
sige til C, at det ikke var imod hendes Værdig- 
hed, at skrive til mig, fordi hun er en Konginde. 

Hils Dorthe fra mig; hun har vel ikke meer 
ondt i Øinene. Rahbek lader Dig hilse mange 
Gange; han siger, ligesom jeg, at Du er en sød 
J., fordi Du er en artig J. 

Din 
Karen Magrethe. 

3. 
Bahbek til en Veninde. 

Slottet ved Wordingborg d. 18. Aug. 1805. 

Mindst drømte jeg — kiæreste Veninde! — 
at jeg fra dette deilige Sted, hvor Deres tidlige 
Dage henrandt, og hvor jeg naturligviis meget 
har tænkt paa Dem, skulde komme til at skrive 
Dem til. Men der er kommet en Streg i vor 
forehavende Kirkehvalsøreise, da vi, efterat have 
ligget over for Veirliget 6t Par Dage, nu har 
faaet et nyt Forfald, da en Forkiølelse har nødt 
min Kone at udsætte vor Beise herfra, indtil vi 
vel maa tiltræde Hiemreisen, da vi, i det seneste, 
maa være hiemme Onsdag Aften. Imidlertid er 
min Kones Upasselighed ikke af videre Betyd- 
ning, end at hun vil tilføie nogle Linier, inden 
Brevet afgaaer; iøvrigt har hun overdraget mig 
at underrette baade Dem , som D — s , om 
denne — , som især med Hensyn til vort uop- 
fyldte Løfte, E. angaaende, ligger os tungt paa 
Hierte. Vi leve iøvrigt fortræffeligt paa dette 
fortryllende Sted hos en »Hexetante«, der 
hedder Fru B., og ønske usigelig ofte, at dog 

vort saa tidt omtalte Forehavende, samlede at 
besøge Deres Wordingborg, lod sig iværksætte. 
Alle øvrige Reiseplaner til Sorøe o. s. v. ere 
for denne Gang ligeledes udsatte. Saasnart vi 
komme til Bakkehuset, skal jeg ufortøvet sørge 
for, at Mathies kommer til Søelund. 

Tusinde Hilsener til eiegode Morbroder, til 
den gode Atair*), til Dem selv og til alle 
Deres fra 

Deres venskabeligst bengivne 
Rahbek. 

4. 

Fru Rahbek til Samme. 

Kiæreste Veninde! 
Rahbek vil endelig, at jeg skal tilføie nogle 
Linier til hans Brev, og for at Du og min gode 
Søster ikke skal troe, at jeg ligger for Døden, 
6r jeg ogsaa saa lustig at giøre det, endskiøndt 
jeg virkelig er hæs for Alvor. Jeg kunde sag- 
tens fylde den hele Side med ynkelige Avisstykker, 
om hvorledes jeg har været plaget i Nat med 



*) Fru Rahbeks Søster, ChristiaDe Beger. 

Qualmen, Brækning etc, og hvor mat og adpustet 
jeg er i Dag, og hvorledes man giver mig Me- 
dicin (Du veed jo, at jeg er hos en Doctor) hver 
Time; men derimod vil jeg heller fortælle, hvor- 
ledes dit Minde lever her i Egnen, og at man 
kun kalder Dig: den smukke Jomf. L., som 
ogsaa, at jeg boer i et Huus, som dine Forældre 
have beboet, og Du altsaa veed, hvor der er 
usigelig deiligt. 

Jeg har været meget urolig over, at jeg ikke 
har hørt noget fra Dig og Atair; nu ligger der 
ventelig et Brev til mig paa Møen. Gid jeg dog 
vidste, om Christiane er frisk! Din Svaghed 
trøster jeg mig ved, og min egen med, og vilde 
ogsaa være artig angst over at være 14 Miil fra 
mit Hiem og min Doctor. 

Jeg har det allerede saa godt her, som man 
kan have det, da de alle ere ubeskrivelig om- 
hyggelige for mig. Nu trøster jeg mig ogsaa ved, 
at Veiret tegner ret godt til vor Hiemreise, som 
skal foretages i al Magelighed. Vi have besluttet 
at holde vort Bedested hos Hans Hauge. Lige- 
saasnart jeg seer Bakkehuset igien , skal jeg 
skrive til min egen, gode Tante, og saasnart jeg 
kan, vil jeg tilforladelig ud til hende. Hils min 

gode Søster tusinde Gange og alle Dine, og vær, 

for Alting ikke vred, fordi jeg ikke holdt mit 

Løfte; jeg er sandelig undskyldt, men det troer 

Du vel ikke saa lige, Du, som antager mig for 

Een, der klagede over heelt Skind. 

Lev vel til vi sees 

Din 

K. M. R. 



5. 
Fru Rahbek til en Veninde. 

Bakkehuset d. 29. Dec. 1805. 
Kiæreste Veninde! 

At jeg ikke har skrevet til Dig i de sidste 
8 Dage, kommer deraf, at jeg bogstavelig talt 
ikke har havt Tid, da jeg fra Morgen til Aften 
næsten ikke har bestilt andet i 7 Dage, end at 
afskrive Rahbeks nye Stykke. 

Men da jeg nu i Tirsdags blev færdig med 
dette store Opus, saa seer jeg ikke, hvorfor jeg 
ikke nu skulde kunne underholde mig lidt med 
min elskværdige Tante, og vil derfor nu, istedet 
for at have, hvad Job kalder en spansk Aften, 

sege at forskaffe mig en tantisk*) Aften, som 
det dug imidlertid stod i Din Magt, — naar Du 
nemlig vilde opfylde dit Løfte, at skaffe mig 
langt fuldkomnere. Dette haaber jeg ogsaa Da 
giør, saameget mere som Du jo nylig igiennem 
Christiane har lovet mig, at ville lade Dig sil- 
houettere her hos mig. Det forstaaer jeg selv, 
at Dit Silhouette ikke bliver deiligt, men tvert- 
imod meget grimt, ifald det ellers kommer til at 
ligne Dig. Er det ikke saaledes Du vil, man 
skal tale? hvorimod Du dog forbeholder Dig at 
mene, hvad Du er for beskeden til at sige. 

Men i Anledning af Silhouetter , vil jeg 
gierne bede Dig sige »Konginden«, at jeg har 
været meget storagtig af, at det eneste Silhou- 
ette, som er befundet at ligne mig noget, virke- 
lig ligner hende, men at hun dog ikke maa for- 
skrække sig derover, da det er beviisligt, at 
stygge Mennesker gierne kunne ligne smukke 
Mennesker (især i Erofil), uden at det geraader 
de første til nogen Fordeel, eller de Sidste til 
nogen Bagdeel o: Nachtheil. 

Skulde Du — som jeg halvveis formoder — 

*) af »Tante«. 

være grusom nok, til ikke at ville raportere, saa 
skal jeg nok sige hende det selv, da jeg haaber, 
ønsker og venter at see hende, naar jeg seer Dig. 
Thi jeg har rigtignok ikke saamange Skrup- 
ler som Du ved saadanne Leiligheder, da jeg er 
aldeles overbeviist om , at slige Forsigtigheds 
Regler ikke medføre den Nytte , man bilder 
sig ind. 

Fredag Morgen. 

Jeg fik da kun en kort »tantisk« Aften i 
Aftes, og da jeg har ligget nrimelig længe i Dag, 
saa jeg snart kan vente Fodposten, og jeg des- 
uden nu ret strax skal til at reenskrive Noget 
for Rahbek, hvilket ogsaa skal være færdig til 
Fodposten, saa bliver da atter dette Brev intet 
Brev. 

Alt, hvad jeg altsaa vilde sige Dig (og det 
var ikke saa lidt, thi Du skulde hjælpe mig til 
at læse nogle Runer og mere saadant), maa jeg 
udsætte til en anden Gang. . Kun vil jeg — da 
jeg godt kan begribe, at Du er nysgierrig, — 
meddele Dig lidt af den første Scene af Rah- 
beks nye Stykke, som er en sand Kiæreste- 
Scene. 

Helga. 
Is it then true, — and will you from your Helga? 

Arne. 
I must, my Helga! what shal i do here? 
To waste in idieness the sullen days, 
To see the pangs of brethem, Guris passion, 
Thy fathers sorrows, and thy silent tears. 

Helga. 
And do you then believe ^11 will be better, 
Our burden be relieved, when you part? 
You, Helgas All! Your mothers love and pride! 
My fathers choiced son! the common darling! 

6. 
Fru Rahbek til en Veninde. 

Bakkehuset, den 6 Aug. (1815?). 

Und warum verstummt meine liebe Bocca- 

mela*) auf einmahl? Ich ftirchte das liebe Honig- 

måulchen hatte sich von Ihrer so gunstig vor- 

geliebten Freundin irgend ein Luftbild gemacht, 



*) Dette Tilnavn havde Fru Rahbek faaet af Fru 
Fred. Brun. »Honigmåulchen«. 

welches nun bei nåherer Beleuchtang im tru- 
ben Nebel zerrann, welcher Sophienholm um- 
schleiert. etc. etc. 



I Haab om, at disse Klagetoner fra Sophien- 
holm ville 9 om just ei retfærdiggiøre , saa dog 
komme til Undskyldning for at den skrivesløse 
Niece, saa slet har holdt den elskværdige , fra- 
værende Tante Ord, begyndte jeg med dem og 
vandt idetmindste — en Begyndelse. Jeg 
vidste sandelig heller ikke at give Dig et bedre 
Beviis paa min Skrivesløshed , end ved at vise 
Dig, at jeg endog forsømmer hende med Breve, 
hende, der dog saa godt forstaaer at vedlige- 
holde Skrivelysten hos hendes Venner, og det 
giør jeg endog, efter at Ida har giort mig en 
rørende Beskrivelse over, hvorledes mine Breve 
blive modtaget paa Sophienholm; men jeg giør 
det rigtignok ogsaa, efter at Fr. Brun har sagt: 
»Tag Dig iagt, at jeg ikke engang, naar jeg 
bliver fattig — (Du og Rahbek vilde have sagt: 
naar jeg skal boe i Snapop) *) — sælger dine 
Breve til en Boghandler.« 



*) Snapop Huset, en Hytte tæt ved Bakkehuset. 

Saaledes er jeg redet ind i det, at 
jeg endog kan befrygte Løvens*) Frygt, men 
jeg er dog ikke bange, skjøndt jeg naturligviis 
ligesaa nødig som Løven vilde see mit Brev- 
stof trykt. Men nu til det Brevstof, der ikke 
staaer Fare for at blive trykt, det nemlig, som 
Du — ikke har faaet. Kan Du tilgive mig, at 
det er over 14 Dage siden, jeg lovede at skrive 
til Dig, og at det dog først nu skeer? I Gaar 
skrev jeg rigtignok to Blade o: to Blade Papir 
fulde af Brevstof til Dig, men da jeg virke-, 
lig var umaadelig forsviret og syg efter en 
Nattesvier hos den store Ole**), og da jeg 
desuden blev ganske fortumlet i mit stakkels 
Hoved af al det Præk og Sladder, her blev 
paa denne folkerige Gaard over en Affaire, vi 
havde med en stor, gal Hund, som kom til 
Gaarden i Gaar Morges og ikke vilde forlade 
den igien, og som giorde os mange Optøier og 
beed en engelsk Griis, saa at Åndersen***) til- 
sidst maatte skyde baade Hund og Griis ihiel, 
for at vi ikke alle skulde blive gale, hvilket dog 



*) Brandis. 
**) O. H. Mynster? 
**) Kapelmusikus A. 

Rahbek meente vi alle var, mig ene undtaget: 
saa har jeg af hvad Onkelen kalder Bocca-naela- 
Streger, besluttet, at forskaane Dig for forrj^kt 
Brévstof, og forsøge, om jeg ikke i Dag, da her 
ingen gal Hund og gal Griis er, kan tilveiebringe 
noget mindre forrykt. 

Men maa jeg ikke ansee mig selv for altfor 
profan til at underholde Dig, nu, da jeg ikke 
alene har været paa Sophienholm, men endog et 
Par Gange i det brunske Palais i Kiøbenhavn? 
Har jeg dog ikke ærlig benyttet mig af din Til- 
ladelse, at drive mit brunske Væsen, saameget 
jeg lystede, medens Du var borte? Thi et Par 
Dage, efterat jeg havde faaet Dig afsted, nemlig 
Søndagen efter din Reise, var jeg allerede paa 
Sophienholm og fandt mig saa vel der, at jeg 
blev der til Mandag-Middag. Og nu, kan Du 
tilgive mig , at jeg maa bekiende , at Soph. 
virkelig er et Paradiis? Og kan Du fortænke 
mig i, at jeg ønsker, jeg kunde forraaae' saa- 
meget over Dig, at jeg kunde faae Dig til en- 
gang at følge derud med mig, forat Du med 
egne Øine og Øren kunde overbevise Dig om, 
at det virkelig er, som jeg siger, og at hun, 
som er Siælen i hele denne sophienholmske 

Natur- og Kunst- Verden , virkelig fortiener den 
Beundring og Kiærlighed , som saamange yde 
hende? 

d. 7. 

Længer kom jeg desværre ikke i Gaar, som 
blev en Tycho Brahes Dag for din stakkels 
Niece. Tænk Dig, Onkelen*) prædikede, og 
jeg kom ikke i Kirke, og det over bare Vogn- 
Vrøvlerier. Ganske desperat gik jeg i et græsse- 
ligt Veir Kl. henimod 2; men da jeg var kom- 
met lidt forbi »Løvens«, erfarede jeg, at det var 
saa sent, at, om jeg ogsaa vilde — hvad jeg 
dog ikke kunde — styrte derind, saa var jeg 
dog ikke kommet i Kirke, førend midt i Pr., 
og jeg vendte da nu igien saa taalmodig, som 
jeg formaaede det. 

Hen paa Eftermiddagen kom Hufe som 
Staffet fra Onkel og Tanten, for at faae at vide, 
hvad Ulykkje der var rammet mig og for at 
bringe mig Pr. De havde alle været meget 
angst over mig, undtagen Miiuter, som havde 
mange Trøstegrunde at berolige dem med. Selv 
var jeg ikke saa ganske let at berolige, over 

*) Mynster. 

ikke at have været i Kirke, og, uagtet jeg fandt 
en lille, sød Billet fra Soph., som Stine har 
glemt at flye mig, da hun kom fra Kbhvn., 
og uagtet Biskop Bloch, som jeg holder saameget 
af, kom, kunde jeg dog ikke forvinde mit Savn. 

Men nu vil jeg ikke længer plage Dig med 
Klynk derover, men hellere prøve paa at drille 
Dig lidt, thi det er det eneste jeg duer til i 
disse Dage. 

Beskrive Dig den høitidelig skiønne Bryllups 
Handling*) (som jeg vilde ønsket. Du havde, 
bivaanet, om aldrig for andet, saa dog for at 
see vore smagfulde Blomster-Decorationer, hvor- 
ved de søde Gartnerpiger og jeg have indlagt os 
stor Berømmelse) — duer jeg nu slet ikke til, 
men, derimod kan jeg godt beskrive Dig, hvor- 
ledes jeg var indæltet i Bocca-mela-Commerz 
Bryllupsdagen. Bruden sagde ganske høit til 
alle Mennesker, at det ikke var at tænke paa, 
at faae Adgang til mig, og jeg kan ikke nægte, 
at hun havde Ret. Og al den skrækkelige Com- 
merz var egentlig for at faae mig til at komme 
til Sophienholm om Søndagen. Alle mulige søde. 



*) Crrey Bombelles og Frøken Ida Brun? 

8 

overtalende Ord bleve anvendte af Moder og 
Datter, og da disse ikke kunde batte, sagde 
den første i en ganske haard Tone: »Veed Du 
»vel! at Du ordentlig er uartig imod os, og at 
»Du ikke længer skal hedde Bocca-mela, men 
»jeg opsøger et afskyeligt Dyr, hvorefter Du skal 
»opkaldes?« 

Og dog lovede jeg dem endnu ikke at komme, 
men, da Naturen gik over Optugtelsen, kom jeg 
dog til største Forundring og Glæde, og fandt 
mig saa vel der, — især da jeg havde faaet alle 
de Fremmede bort, at jeg lovede og fast beslut- 
tede, at komme igien den næste Uge. Men jeg 
blev da ogsaa baaret paa Hænderne, og jeg be- 
høvede sandelig ikke, hvad man siger, Giæsterne 
maa til Bruns, sørge for mig selv, thi den ene 
vilde det heller, end den anden, og, langtfra at 
tillade, at jeg om Aftenen blev opvartet af en 
Cammer- Jomfru, vilde Ida ikke engang tillade 
den ældste Frøken Dreyer at opvarte mig, men 
løb selv og bragte mig alt, hvad jeg behøvede. 
Jeg havde det nydeligste Giæstekammer paa hele 
Gaarden, hvorfor jeg ogsaa stod ganske tidlig op 
om Morgenen, blot for at see ud af Vinduet. 
Jeg havde overtalet Oehl. til ogsaa at blive der. 

og vi to havde mange Løier sammen, men det 
er dog ikke ganske sikkert, at være der med 
ham, da han altfor let sætter En i Stikken, 
naaf noget Comisk forefalder. Forresten havde 
jeg det Uheld, at jeg kom derud i Regn, og 
paa Veien maatte skiændes med den store Ole, 
som jeg dog alligevel blev gode Venner med 
igien, uagtet jeg dog er lidt jaloux over hans 
store Lyst til at være Bocca-mela den Dag. 
Det gik saavidt, at jeg tilsidst maatte spørge 
Fru B., om det var ham eller mig, der var 
Bocca-mela. Desbedre havde jeg det, da jeg 
havde faaet ham paa Døren, og da jeg, til C. B's 
Forargelse, havde en lang Geheime-Conferenz 
med hans Moder i hendes eget Cabinet, hvor 
han adskillige Gange prøvede paa at komme ind, 
men forgiæves, da Døren var i Laas. Denne 
vakkre Kammerjunker forsonede jeg mig ellers 
med igien i de Dage, vi havde Commertz sam- 
men, fordi jeg dog hørte mange Ord af hans 
Mund, der vidnede om, at han er Fr. Bruns 
Søn. Snurrig er Knægten dog i det Mindste, 
og jeg kan ikke nægte, at jeg morede mig ret 
godt med ham Bryllups- Aftenen , uagtet jeg dog 
maatte stiæle mig til at tale med ham, fordi 

8* 

Moderen — (Jeg sad nemlig mellem Moder og 
Søn) — vilde, at jeg ene skulde tilhøre hende. 
Jeg maatte ordentlig , for at straffe hende for 
hendes Jalousie, sige hende nogle forskrækkelige 
Ord, som han havde hvisket mig i Ørerne, og 
som jeg vil gientage Dig. 

Min Moder, sagde han, er overordentlig 
smuk i Aften, men jeg er dog alligevel 31 Aar 
gammel. Hvad mener Du, Du vil sige, naar Du 
engang skal høre lignende Ord af Din C? thi 
A. siger dem naturligviis ikke, siden han ikke 
er smuk »for han ligner Moder« — Mener Du 
ikke det Samme? Men gaaer det an i denne 
sublunariske Verden, at man siger Ord som de 
anførte til en Dame, hvis Elskværdighed endog 
har rørt den hellige Fader? Imidlertid sagde jeg 
dem dog, og hun smiilte derved med sin sæd- 
vanlige Grazie*. 

d. 9. 

Det er saaledes beskikket, at jeg ikke mere 
kommer til at skrive til min A-ske Tante. F. J. 
spurgte i Gaar til Dig med disse Ord: Hvor- 
ledes lever Deres A-ske Tante? (Nu havde jeg 
saa vist foresat mig i Aftes, at lade alt det 
tydske Skriveri, jeg stikker i over begge mine 

Øren, fare, og til ForfriskniDg skrive Dansk til 
Tante, der er født i det hellige romerske Rige, 
men saa kom den smukke, elskværdige Baronesse 
G. og blev hos mig til Kl. 11, saa at Lysten 
reent var forgaaet — ikke Lysten til at under- 
holde mig med Dig, men til Bureau-Arbeide, 
som jeg har, uendelig meget af i disse Dage. 

Du kan overalt ikke forestille Dig, saa uro- 
ligt jeg lever i denne Tid, og hvorledes der hvert 
Øieblik holder Karether for min Dør med Kro- 
nings Mennesker o: dem som have været her til 
Kroningen, som Egernet for det Meste bander, 
uagtet det dog for det Meste er mig, der maa 
conversere dem. Jeg spørger daglig, naar de 
reise, for at faae lidt Ro, men vi have desværre 
endnu adskillige tilbage, hvoraf jeg dog egentlig 
kun bryder mig om Prof. Reinhold og Phaff fra 
Kiel, som jeg paa anden og tredie Haand kiender 
endeel til, ligesom de ogsaa paa den Maade 
kiende mig. Fru Brun skrev mig nylig om dem, 
at de ønskede saameget at giøre hendes Bocca- 
mela's Bekiendtskab, og hun endte med de Ord: 
Nehmen Sie doch ja solche an! Atter et Beviis 
paa, hvorledes jeg er redet ind i det paa Tydsk, 
og gid det blev derved, men desværre kan man 

ikke være brun sk, udeD man ogsaa maa være 
— foruden tydsk, italiensk o^ fransk, det første, 
fordi Fr. Brun egentlig er en R orne rinde, og 
det sidste, fordi Huset vrimler af diplomatiske 
Personer. Men alt dette finder jeg mig dog 
godt i (uagtet det er i Hundedagene, og vi des- 
uden fere os op med gale Hunde) og længes — 
jeg kan ikke dølge det — saameget efter So- 
phienholm og alle de Elskværdigheder, det inde- 
slutter. 

Men jeg længes sandelig ogsaa efter den 
Tid, da Kbhvn. igien skal indeslutte min elsk- 
værdige Tante, og da jeg uden Pen og Blæk, 
kan meddele Dig Alt det i Din Fraværelse Fore- 
faldne, som jeg troer kan interessere Dig. 

Kom dog snart fra Lolland, som er et Land, 
der vist ikke fortiener Dig, og tag saa med mig 
til Sophienholm, som Du bør og maae kiende, 
og hvor Du passer langt bedre end i Lolland. 

Og vær nu ikke vred, at jeg saa seent — 
og saa slet — har holdt mit Løfte. Det er nu 
accurat som, naar Du er i Kbhvn., og Stine 
maa vente og jeg styrte. Erfarer jeg, at Du 
bliver saalænge, at et Brev endnu kan naae 
Dig i det Langveis, saa skal jeg dog nok skrive 

igien og, om muligt, lidt bedre. I alle Tilfælde 
haaber jeg, at Mottoet paa mit Brev vil tiene 
til Undskyldning for min lange Taushed, som 
ogsaa kan andskyldes dermed, at jeg i denne 
Tid har havt meget at bestille, og -- hvad der 
er langt værre — maattet svire 4 Gange i 14 
Dage. 

Jeg maa dog styrtende fortælle Dig, at jeg 
ogsaa har maattet svire eengang hos den nye 
Tante. Den gamle Moltke, min grevelige Fader, 
sendte dem et Dyr, hvorover Onkelen blev meget 
forskrækket, men Tanten fandt strax paa Raad 
og giorde et Selskab i den Anledning. Det var 
ogsaa til Ære for et Dyr, at jeg maatte svire 
hos den store Ole, ikke med Onkelen og Tanten, 
men med »Løvens« og andre Tydskere og andre 
Dyr, medens Onkelen og Tanten svirede med 
mine Bisper i Bispegaarden. 

Jeg tør nu ikke prøve Stines Taalmodighed 
længer, — altsaa Levvel, Du søde, nydelige, elsk- 
værdige. A-ske Tante, og tænk lidt paa Fru 
Bruns og 

Din 
Bocca-mela. 

7. 
Fru Rahbek til en nng Piges Gonflnnation. 

Søndag Nat. (1816). 
Kiæreste J. ! 
Jeg kan ikke krybe i min Seng, før jeg har 
sagt Dig, Du søde Pige! at mine Tanker næsten 
uafladelig have været hos Dig i Dag, og at jeg 
vist ikke saa let som Du, vil kunne glemme, 
at jeg ikke var tilstede ved Din Gonfirmation. 
Jeg husker vel, hvor nydeligt Du engang i 
Sommer sagde til mig, at Du ønskede saameget, 
Gutfeldt og Mynster ikke maatte komme til at 
confirmere paa een Dag, og nu opfyldes Dit 
Ønske, og dog blev Din slemme Cousine, som 
Du altid har viist saamegen elskværdig Godhed, 
borte. Men jeg har ikke været langt borte, thi 
mine Tanker have været hos Dig, og der ere de 
nu ogsaa i denne natlige Stund, da jeg udbeder 
Guds faderlige Velsignelse over Din Fremtids 
Bane. Herligt er Du velsignet allerede med det 
ømme, kiærlighedsfulde Hierte, Gud gav Dig, og 
som er den skiønneste af alle Guds gode Gaver. 
Men, kiære Pige ! lad det ikke forvirre Dig, naar 
Du ofte vil erfare, at dette ikke bliver givet 



yGoogk 



121 



Dig til idel Lyst. Glem aldrig, at den eneste, 
sande, rene, uforanderlige Glæde maa udvælde 
af Dit eget Indre, maae være den samme i onde 
som i gode Dage. Dette synes saa ligefrem, saa 
unødvendigt at lægge Nogen paa Hierte, og dog 
lægge de allerfleste tydeligt nok for Dagen, at 
de kun ansee det for Glæde, der kommer uden- 
fra og ikke er ledsaget af noget Bittert eller 
Smerteligt; møder der dem noget Sørgeligt, da 
er al deres Glæde borte, hvilket er meget natur- 
ligt, thi kan Verden give dem den, saa kan den 
ogsaa tage den bort igien. Men, i det gud- 
hengivne Sind kan Glæden aldrig uddøe. 

Mandag Morgen. 

Min umaadelig slette Skrift maa Secretair 
Molbech — som skar en jammerlig Pen til mig 
i Aftes — forsvare, og Du, søde Pige ! maa und- 
skylde, at Ordene ikke ere bedre. 

Hvad jeg skrev Dig til i Nat, var langtfra 
ikke saa godt, som jeg havde tiltænkt Dig det, 
men jeg var dengang kun lidet skikket til at 
sige Dig Noget, af hvad der laa mig paa Hiertet. 
Nu kunde jeg vel giøre dette bedre; men mit 
Sendebud staaer paa Springet at gaae til Byen, 
og jeg vil saa gierne. Du snart skal høre et Par 

Ord fra mig, fordi Da virkelig skal vide, hvor 
ondt det giør mig, at jeg ikke var i Kirken i 
Gaar. Desuden maa jeg ogsaa forklare Dig den 
langelandske Visit, som nødvendig behøver For- 
klaring. Jeg vidste naturligviis meget godt, at 
Du let og bedre, end ved mig, vilde kunne faae 
en Rose, men da jeg først i Løverdags Aftes — 
da min Forkiølelse tog saa rasende Overhaand, 
og da der desuden indtraf den Omstændighed, 
at min eneste Cavai, jeg kunde bruge udenfor 
Huset, var hos Skræderén, var vis paa, at jeg 
ikke kunde komme ind Søndag Morgen, saa bad 
jeg Langelænderen, han paa hans Vei til Byen, 
vilde gaae hen til Hanne Petersen og faae en 
lille Rose til Dig, og sige til hvem, han leverede 
den, at den blot skulde betyde en Hilsen fra 
mig, da jeg ikke kunde komme selv. Men han 
har — som jeg kunde vente — forrettet Com- 
missionen saa slet, at han ikke engang fik at 
vide, hvordan det var med E. og Grandmama. 

Lad endelig mit Bud nu faae Underretning 
herom, og hils de Syge og tak Din Moder for 
hendes Brev og for hendes Deeltagelse fra Jfr. 
Langberg, som nu er i Bedring. 

Din hengivne 

K. M. 

8. 
Fru Rahbek til en Niece. 

Den tolvte Januari 1818. 
Sødeste lille Tante -Barn! 
Efter Din egen høitænkelige Befaling, seer 
Du mig da ikke i Dag, og Du har saaledes selv 
ophævet den eneste tænttelige Maade, paa hvilken 
jeg kunde komme til at »røre« Dig, thi hvad 
nytter det vel, at jeg har taget et Stykke af det 
diplomatiske Papir, naar Skriften dog — ikke 
aleneste formedelst slet Blæk og Pen, men ogsaa 
ved Hiælp af min zittrende Haand, bliver saa- 
ledes, at der hørte en Diplomat til at dechiflFrere 
den? Nu, jeg har sendt Bud at afsige Vognen, 
mærker jeg først, hvor ilde jeg er bestædt; thi 
saalænge den endnu var i Vente, syntes det mig 
dog, som om det var muligt, at faae Dig «rørt«, 
men nu hørte der meer end menneskelig Ædel- 
modighed til at blive det. Maaskee, at dog den 
tæntelige Høimodighed kan »bætte«, og i saa 
Fald er jeg da rigtignok trøstet. Til denne 
tyer jeg da ogsaa ganske tillidsfuldt, saa meget 
mere, som jeg dog haaber, at hvad ikke jeg og 
det diplomatiske Papir kan udrette, vil vel kunne 

lykkes de søde, smaa Tanter o: Jan-Børn*), som 
i mit Navn kommer at lykønske det bedste og 
elskværdigste Barn, som Jan. har frembragt. Og 
maae end de Blomsterbørn, der komme fra mig, 
i Skiønhed og Ynde vige for dem, der komme 
fra bedste Holbøll, saa veed jeg dog, at det 
søde Barn alligevel vil modtage dem med Ven- 
lighed, og ikke miskiende, at ogsaa d e ere hendes 
Søstre. 

Gak da venligt, I smaa, nydelige Glutter 
og lad Eders milde Duft være et sødt Kys fra 
det søde Barns. 

kiærlig hengivne 

Niece. 
Bal&l&ehuset, d. 12 Jan. 1818. 

Et lille venligt Egern hilser venligst. 



Rahbek til Udgiveren. 

(Juni 1822). 
Kiære Aftenbakke! 
Hermed det bevidste Brev til Sanderum - 
gaards Excellence, som det er mig meget magt- 



*) Børn, fødte i Januar. 

paaliggende . maatte tilligemed Bøgerne afgaae 
næste, agende Post, altsaa paa Fredag. Er 
det muligt, er jeg vis paa, Du giør det, hvorvel 
det vil volde Dig nogen Uleilighed. Tillige følger 
hermed Tilskuermanuskript, men da de ovenstaa- 
ende Mottoer, efter Heibergs Definition Matt o'er, 
passe ikke til det følgende, staaer det Dig frit 
at ombytte dem. 

I Henseende til Redactionen tiener til Efter- 
retning, at dersom jeg havde afi^attet Elimina- 
tionslisten, vilde jeg have begyndt nedenfra og 
ikke ovenfra, og at Mad. P. D. vilde fundet 
Sted*) derpaa, af samme Grund, som jeg ikke 
casserer min gamle, graa Frak, der heller ikke 
er paa Moden, nemlig, at jeg intet andet har, 
hvor det er Synd at tage en skikkelig Kiole paa. 
Angaaende de Nummere, der komme ud i' Altona 
og Wandsbek, skal det være mit Raad, at Du 
holder Dig. til dem, der ere over 90, da Du er 
temmelig sikker for at tabe og derved i Aar og 
Dag sparer en kiøn Skilling. 

Mester Wunderlich har begyndt et Brev til 
Monsieur Jensen, der formodentlig afgaaer med 



*) Ulæseligt. 

næste Post. Indtil den 10 Julii vil Du kunne 
tilskrive os her, og vente vi Brev fra Dig i det 
mindste. »Magister Møhl i gamle Bøger«*) 
hilses paa det venskabeligste. 

Igaar var jeg til en Klopstoksfest, hvor der 
var kun lidet Klopstok og mindre Fest; men 
megen Mad og Drikke, som jeg løb fra paa 
Halvveien, for at see den smukke Mad. Neumann 
spille sidste Gang. 

Din Broder seer ikke til os' her, og vi vide 
ikke, hvor han torde være at see. 

Jeg har meget travlt her med at uddrage 
Nyt af gamle Aviser udaf en complet Samling 
hamborgske Correspondenter fra 1721 af; jeg har 
nu excerperet Alt, vort Theater vedkommende, 
indtil 1726 og vil vedblive til 28, men derfra 
giøre et Hop til 46, for da at blive ved til 1749, 
da det nuværende Theater aabnedes. Jeg har 
fremdeles i samme Samling fundet mange andre 
Curiosa, Danmark vedkommende, men som Tid 
og Omstændigheder ikke tillod at optegne. Det 
er Skade, I ikke have dem paa det kongelige 



*) Begyndelsen af en gammel Vise, hvormed Rahbek 
oftere mødte Mohl. 

Bibliothek, da der vist findes, meget, man for- 
giæves vilde søge andensteds. Imidlertid vilde 
nu Alt. Merkur, eller Reichspostreuter fra samme 
Tid, være mig vigtigere. 

Xaipai Din 

Rahbek. 

10. 

Fru Rahbek til Udgiveren. 

Kiære Jensen! 
Jeg vil ikke paa Witteæattewee's*) Maneer 
anraabe Dem i Menneskelighedens, eller 
andet Stort og Helligts, Navn, men neies med 
det Navn, der desværre ligger mig altfor nær, 
og som jeg uden Blasphemie tør frit nævne, 
nemlig Klisterets, altsaa: i Tante Klisters — 
(glem ikke at accentuere paa første Stavelse!) — 
Navn, beder og besværger jeg Dem, endelig at 
bringe mine kiære, unge og elskværdige Veninder 
min undseeligste Udskyldning for, at de efter 3 
Ugers lovlige Venten, ikke faaer noget bedre 
Arbeide fra min berømte For trip**). 



*) Kokkepigen, Marie's. 
**) Fabrik. See Pag. 42. 

At jeg skammer (mig) hierteligt, er mit 
alvorligste Alvor, og dersom De vilde være ærlig 
og billig, saa gav de mig Ret; thi De kan dog 
ikke andet end mene, at dette er ægte Fortrip- 
Arbeide, og at især Kradseriet paa det for- 
bistrede, glatte Papir er ægte Jux. Vær derfor 
barmhiertig, og tænk paa min ynkelige Tilstand 
paa Broen i det store Hav, mon det ikke har 
været Pacifiken?*) Tænk paa Muligheden af, at 
De selv kan komme til at staae paa den samme 
Broe og saa Frøken O. kommer roende Dem 
imøde, — tænk Dem videre alt Ynkeligt, og 
hav Medlidenhed og anvend al Deres elskværdige 
Veltalenhed til Bedste for Deres gamle Com- 
pagnon og tro, hengivne Veninde, som hiertelig 
vil erkiende denne Godhed, som hun erkiender 
utallige andre, De har viist mod hendes Ringhed. 

Forslaaer ikke Tante Klisters Navn, saa 
vil jeg tage Kræmmernæsernes med, baade de 
sorte og hvide. 

Men nu kan jeg ikke vaase længer, da 
Jeppe paa Bakken**) skal afsted. Bliv ikke vred 



*) »>Miøsen« ville vi ikke nævne. 
**) En Dreng fra »Snapophuset«. 

for dette gruelige Kradseri i fuld Gallop, og vær 
god og skikkelig imod 

Deres hengivne 

K. M. K. 
Bakkehuset, d. 12 April (1823>. 

E. Skr. 
Rahbek hilser egernligt eg venligt. 

11. 
Fru Rahbek til Udgiveren. 

Bakkehuset, d. 28 Sept. (1823)- 
Kiæreste Jensen! 

Med dette Navn, hvortil der er knyttet saa 
mange behagelige Erindringer fra vort Compagnon- 
skabs Dage, vil jeg helst tage Afsked med Dem. 

Egentlig tager jeg vel ikke nogen Afsked 
med Dem, thi jeg haaber og ønsker, at vi skulle 
sees tiere i denne sublun-nariske Verden, og jeg 
holder ikke af, at man gier sig Livet for suurt, 
men jeg kan dog ikke lade Dem reise saa langt 
og længe bort, uden at give Dem et Par venlige 
Ord med. 

Jeg ærgrer mig nok over, at jeg ikke itide 
har betænkt at giøre et eller andet lille Arbeide 

9 

til Dem, som maaskee endog kuDde have været 
Dem bequemt paa Reisen. 

Nu maae De endelig troe mig, at jeg dog i 
det Mindste gierne havde villet det. Og sandelig, 
De havde ogsaa fortient det, for al Deres megen 
Godhed imod den Wunderlich, hvis Kunstner- 
Fortieneste — ifald han ellers har nogen — De 
har saamegen Deel i. 

Jeg bruger heller aldrig min store Lineal 
eller min Staal-Passer, eller noget af det Værk- 
tøi. De har været saa god at forsyne mig med, 
uden med Taknemmelighed at erindre Dem. Men 
endnu langt større Taknemlighed føler jeg ved 
Erindringen af saamange Vinter- Aftener, da De 
sad ene med os To, og med Deres ungdommelige 
Munterhed bidrog saa betydeligen til at for- 
mindske Rahbeks »Aa-ja-er«; dette skal jeg 
sandelig aldrig glemme Dem, og endskiøndt jeg 
ikke seer nogen Muelighed i, i dette Liv at giøre 
Dem Giengiæld derfor, haaber jeg dog den skal 
komme, naar min gode Villie faaer flere Kræfter 
til at yttre sig. Her blive vi dog aldrig ret 
færdig med Noget. 

Mandag Morgen. 

Længer kom jeg ikke i Aftes, under evige 

Afbrydelser, og da jeg nu skal skrive til Fanny 
og desuden ud i Haven at plukke Bioraster, saa 
raaa jeg nu indskrænke mig til, i al Hast at af- 
handle min Hamborger-Commission til Dem. 

Garvens boer an der Muhlenbrucke Nr. 59, 
og, skiendt jeg ikke kiender Manden selv, vil 
den, der staaer i Boutiquen, nok erindre mig fra 
i Sommer. 

Nu maa jeg desværre slutte. Gud velsigne 
Dem, kiære, gode Jensen! 

Wunderlich skal ikke glemme Dem, og De 
skal nok faae godt Reiseveir, som jeg har lovet. 

12. 
Fru Rahbek til Udgiveren i Paris. 

Den trettende December 1823'). 
Kiære Wunderlich-Jensen! 
Jeg kan ikke beskrive Dem, hvor tungt det 
har ligget mig paa min Samvittighed, at jeg har 
maattet forekomme Dem utaknemlig i den lange 
Tid, De ingen Tak har faaet for Deres nydelige 
Godhed fra Hamborg, hvilken glædede og op- 
byggede mig over al Beskrivelse, og har været 



*) Skrevet med rødt Blæk og Fractur. 

9* 

mig til stor Gavn i denne Tid, da jeg har havt 
mange Geburtsdage at beklistre. 

Men tro mig! at om jeg end af Rahbeks 
Upasselighed, og af min egen, har ladet mig 
forlede til alt for lang en Taushed, saa har jeg 
dog daglig takket Dem* i Hiertet, og utallige 
Gange ønsket, at jeg kunde flyve til Paris, for 
et Par Tiraer, at trække omkring med Dem, og 
lade Dem vise mig nogle af de mange Herlig- 
heder, der daglig passere forbi Deres Øine, og 
see hvor rask og fiong*) De stryger Gaderne 
i den Dem nu allerede saa bekiendte Bye, som 
jeg desværre aldrig faaer at see. Jeg tænker 
virkelig ved utallige Leiligheder paa Dem (f. Ex. 
i Morges, da Solen skinnede rask*) ind ad 
Bagporten), og enhver Erindring fra vort Samliv 
er blandet med taknemmelige Følelser. Derfor 
glæder det mig ogsaa inderligt, at det gaaer 
Dem vel, som' jeg seer af Deres Breve, og jeg 
er sikker paa, at det stedse vil gaae Dem bedre, 
da De i høi Grad besidder det Talent, at giøre 
Dem elsket af de Mennesker, De er iblandt; og 
da desuden Deres Natur er lidt franskt (i god 



*) Sigter til Ord, jeg havde brugt. 

Betydning, nemlig; thi den Lethed, hvormed De 
bevæger Dem i Omgangslivet , er virkelig et 
franskt og dertil et godt Talent) maa det især 
gaae Dem charmant hos Franskmændene og hos 
Franskmændinderne, — dog tys! — derom vil 
vi ikke tale af Frygt for, at Hetsch skulde høre 
det; thi De erindrer dog vel hans Formaninger! 

Imidlertid er jeg dog ikke bange for Staal- 
Jensen*), da det ikke er førstegang han flyver 
ud i Verden. 

Men min Broderkone, hun fik i Morges en 
stor Syeæske med mange Afdelinger og Speil 
i Midten af Bunden og et smukt Kobber efter 
Raphael i Laaget og Bordter af Jenseqs nyde- 
lige Æske. Poul Møller sat Næsen i alle Kro- 
gene og udbrød i begeistrede Lovtaler, og Lord 
Repp sagde: »indeed admirably, capital!!!« — 

Jeg maa fortælle Dem, at Rahbek og jeg i 
Morges drak Deres Skaal. Hans Been er. Gud 
skee Lov! nu aldeles istand, men han er bleven 
lidt sophadoven. Marie skal iaften paa hen- 
des høie Fødselsdag , præsidere ude ved et' 
Punsche-Gilde, drikke den kiære Hr. Thilo's 



*) See Pag. 42. 

Skaaly og vi skalle drikke samme Skaal igieh 1 
Aften, og, hvis De var tilstede, skulde jeg spen- 
dere Champagne. 

Og lad mig nu til Slatning takke Dem 
tusinde Gange for deres Godhed mod Deres 
gamle Compagnon og bede Dem, ikke være vred, 
fordi Takken kommer saa seent. 

Deres troe hen givne 

Wunderlich. 

Jeg beder Dem endelig at erindre, at hilse 
Heiberg*) ret venskabeligt fra mig. Alle gode 
Venner hilse Dem. 

13. 
Rahbek til Udgiveren. 

13 Dec. 1823. 
Kiære Thiele! 
Næst aflagt, pligtskyldigst som kiærligst. 
Gratulation vil jeg melde Dig, at jeg ikke er 
kommet nær saa langt som Du, siden vi saaes 
sidst, da Du nu er i Paris og jeg endnu for en 
stor Deel paa min Sopha. Kan vel være, at 



*) P. A. Heiberg i Paris. 

dersom jeg troede, som Du, at have noget at 
gaae efter, kom jeg vel ogsaa lidt videre, 
men jeg siger som salig Thaarup: Kiære Ting! 
kom til mig! og naar den ikke vil det, nu! saa 
finde vi os i at undvære hinanden. 

Om Moldenhawers Død, Werlauffs & Comp. 
Forfremmelse o. s. v. veed Du formodentlig mere 
end jeg; jeg har i Tilsk. sat den salig Siæl et 
kort Minde, da der ikke var Rum til et læn- 
gere; det er ligesom Quintessencen, for ikke 
at sige Kraftextracten af, hvad jeg skrev for 
et Par Aar siden til hans Forsvar og Roes. 

Nyt er her iøvrigt ikke; jeg udgiver nu 
Prams Poesier og arbeider paa min Levnets- 
beskrivelse; da jeg ikke hørte noget til din Bro- 
der Hans*) og ikke kunde komme til ham, 
sluttede jeg i en snever Vending Åccord med 
Schultz, der betaler raisonnabel, og just kom i 
mit Wurf (?). 

Paa Theatret har jeg i Vinter i Alt været 
tre Gange og lader det gaae, som det vil. Af 
Vore Venner seer jeg saare faa, paa dem nær, 
jeg til min Sølvbryllupsfest saae i Klosterstræde. 



*) See Pag. 51. 

Jeg er nu i Begreb med at slutte Tilskueren 
og har formelig sagt Poesien Farvel, skiøndt 
ikke som Voltaire 

dans des tres beaux vers. 
Nina og Jutta ere ikke komne paa Theatret 
endnu, og Søtofts Daniel Ranzau kommer der 
ikke. At der er Disput i den lærde, ulærde 
Verden, hvorvidt Skovens Sønner blev e en- 
stemmig udpebet til Drs. Geburtsdag eller ikke, 
veed Du maaskee. 

Hils Heiberg hiertelig fra mig, og siig ham, 
at jeg i denne Tid har havt dobbelt Godt af 
den Llorente, han sendte mig med Justitsraad 
Møller, da jeg just i min Quarantaine læste 
først Gilblas og Le bachelier de Salamanque og 
derpaa Llorente's Skrift, hvis Grundighed jeg 
dobbelt følte. Naar jeg engang bliver stemt til 
at foretage mig Noget, skal jeg skrive ham selv 
til, og f. Ex. fortælle ham, at jeg i et offentligt 
Blad har holdt Carnots Liigtale i Korthed. 

• Hils Krarup meget fra mig og siig, at jeg 
er fristet at anmode ham, ved hans Hiemkomst, 
propter communia studia , om muligt at med- 
bringe mig Slutningen af Laharpe's Cours de la 
litterature, Octavudgaven , udkommet i Paris, og 

der at t'aae cliez tous les principaux libraires;. 
jeg har kun 18 Bind, hvoraf det sidste er ud- 
kommet 1800, og der er idetmindste eet Bind 
til. Herved vil skee mig en usigelig stor Tieneste, 
da det ærgrer mig at see et saadant Værk ufuld- 
stændigt. Kan jeg tiene ham igien, har 
han at befale, siger Visen. 

Tag tiltakke med et saa tørt og tomt Brev, 
men quod quis non hat, alteri non dat, og jeg 
lider særdeles af.aandelig Tohu , Vabohu, et 
Par hebraiske Ord , som i forneCdent Tilfælde 
Heiberg eller Krarup kan fordanske for Dig. 
Lev imidlertid vel, og, naar Du tænker paa 
Bakkehuset og de fornøielige Timer , Du der 
bidrog til og tog Deel i, saa erindre Dig tillige 
venskabeligen 

Din oprigtige Ven 

Rahbek. 

Hils hiertelig alle Landsmænd, — kun ikke 
Apostaten M. B. 

14. 



Fru Rahbek til Udgiveren. 

Bakkehuset d. 9 Jan. 1824. 
Kiære Jensen! 

Dersom ikke Geburtsdage, Bryllupsdage etc. 
etc. havde giort Wunderlich lidt wunderlich i 
Hovedet, saa havde De allerede seet Brev fra 
mig for mange Dage siden; th\ jeg blev saa rørt 
over Deres Brev, og alt det Rare, De sendte 
mig, saa at jeg paa Øieblikket skrev til Dem, 
og skrev virkelig hver Dag, kun ikke med Pen 
og Blæk og paa Papir. 

Imidlertid er mit Hoveds Wunderlichhed ikke 
ene Aarsae i Udsættelsen, men jeg har ogsaa 
ventet lidt efter Underretning fra min nautiske 
Ven *) , som er saa god at besørge dette Brev 
saaledes, at det ikke skal koste Dem noget; og 
hvorledes han kan og vil dette, har jeg egentlig 
først i Gaar faaet at vide, og jeg haaber, at 
Rosencrants's Død, som indtraf i Forgaars, ikke 
vil giøre nogen Hindring deri, da det er den 



*) See Pag. 36. 

Vei, det skal gaae, — men NB. ikke just den 
Vei, R. selv gik. 

Jeg skynder mig da nu , uagtet virkelig 
Travlhed, at skrive et Brev til Dem i Virke- 
ligheden, efterat have skrevet saamange i 
Indbildningen. Gid jeg nu ogsaa kunde sige 
Dem, hvor taknemlig jeg er over, at De be- 
standig vedbliver at tænke paa mig og mit Værk- 
sted. Og fremfor Alt, gid jeg kunde sige Dem, 
hvor kiært Deres vakkre Portrait var mig. Jeg 
kan da ogsaa med Sandhed bevidne, at det var 
en høist kiærkommen Gave i den Petersenske 
Familie , uagtet det desværre ikke kom saa 
uventet, som De ønskede. 

Freuchen havde nemlig laant et Exemplar 
af Deres Broder W. , og bragt dette ud til 
Petersens, samme Dag, som Deres Broder havde 
bragt mig Deres Portrait , og , da dette var 
Dagen før Juul, og jeg først skulde sende Peter- 
sens Portraitet Anden Juledags Aften, saa seer 
De selv, at vort Spøg gik i Lyset, og at dette 
gik mig nær til Hierte, kan Rasmine bevidne, 
som ogsaa smukt deelte min Bedrøvelse ved den 
Tanke, at De, paa den til Afsendelsen af Por- 
traitet bestemte Tid, sad, eller stod, eller gik i 

Paris i den faste Overbevisning, at Deres Bil- 
lede kom Deres kiære Venner uventet, og at 
det dog skete anderledes. Men hverken De eller 
jeg kunde have afværget dette; kun den gode 
Wilhelm har lidt Skyld , da han dog herude 
havde hørt om Bestemmelsen af det ene Portrait; 
men han kunde dog ikke vide, at Freuchen, som 
just paa den Dag forlovede sig med Zuleika, løb 
ud til Petersens med Portraitet. Jeg pryglede 
ham næste Dag, da han kom med sin Brud, 
men jeg turde ikke for Z. give ham saamange 
Prygl, som jeg undte ham, fordi han havde spilt 
os det slemme Puds. 

Alt dette uagtet, og uagtet at Petersens 
ikke er saa fornøiet med Portraitets Lighed, 
som jeg, har jeg dog tusinde Taksigelser til 
Dem derfor fra dem alle tilsammen og fra hver 
især. Deres Broder var saa god at love, at 
holde mig endnu et Exemplar tilgode, og jeg 
haaber, De ikke har Noget imod, at jeg beder 
ham om det til min Broder Steflfen, som jeg kan 
giøre meget lykkelig dermed, da han holder saa 
inderlig meget af Dem. Men ligesom Portraitet 
kom forsildigt til Petersens, saa kommer vel nu 
ogsaa Efterretningen om Zuleika's Forlovelse for- 

sildig til Paris, da de ventelig har hørt derom, 
inden De seer dette. At der er stor Glæde i 
Familien, kan De let tænke Dem, og det er jo 
ogsaa — som Augusta nyeligt sagde — en god 
Støtte mere for Familien. Men det er dog 
anderledes, end De og P. Møller og Flere have 
tænkt, og man kan sige til B. M. : Det gik din 
Næse forbi! Forresten troer jeg dog, at samme 
B. M. var Skyld i, at Freuchen skyndte sig saa- 
meget, fordi han vel mærkede, hvilken .vigtig 
Person Ovennævnte var bleven i Familien. P. 
Møller gik nogle Dage efter Forlovelsen derhen, 
af Princip, for at de ikke skulde troe, at han 
var meget ulykkelig over Forlovelsen. Forresten 
kommer han der kun siælden, og kan heller ikke 
ret trives der. 

Jeg veed intet interessant Nyt at fortælle 
Dem, og formoder desuden ogsaa, at Deres 
Brødre og Venner jevnlig meddeele Dem Alt, 
hvad her forefalder i vort stakkels Kbhvn.; 
thi saaledes kalder jeg det endnu, uagtet De i 
Deres sidste Brev har søgt at forringe mine 
Tanker om Paris og forøge min Mening om min 
Fødeby. Men hvad Ondt, De end siger om Paris, 
saa er det. De har sendt mig derfra, mig meget 

kiærere, end om det var fra Granelli, Blanch &. 
Comp.*), ja, jeg raaa tilstaae, at det er mig 
kiærere, end om det endog var kommet fra mit 
gamle Hamburg. 

Nu maa jeg skynde mig at fortælle Dem, at 
jeg af alle Kræfter maler Landskaber til Æsker, 
og at Frøken Henriette Bugge har faaet en Æske 
med et hiemmegiort Landskab i, og at jeg i 
disse Dage har malet Et til Aug. Petersen, 
hvilket P. Møller allernaadigst har appro- 
beret. 

Saavidt kom jeg i Fredags, og, da jeg nu 

har faaet Brevet tilbage fra Rahbek, skammer 

jeg mig ved at see paa det, da det er græsseligt 

Kradserie paa 3 store Sider. Var det ikke 

utaknemmeligt imod Dem, og ogsaa Uret mod 

»Egernet«, som er meget skikkelig i denne 

Tid og næsten aldrig siger: »Aah ja!« saa fik 

De sandelig ikke dette Jux. Men da jeg nu er 

nødt til at lade Dem faae det, saa vil jeg sige 

som B.: »Uskyld!« og love Dem det bedre en 

anden Gang. 

Deres hengivne 

Wunderlich. 



*) Blankensteiner. 

E. Sk. Jeg beder Dem endelig ikke at 
glemme at hilse Heiberg ret hiertelig fra mig. 
Dem kan jeg gientaget hilse fra alle Petersens, 
fra min Broder, fra Blasche*), — som i Aftes 
var min »Bindebræt«, P. M., Møhl og Flere, jeg 
nu ikke erindrer. 

For dog at sige Dem noget Nyt, vil jeg dog 
melde Dem, at Deres gode Ven og Patron, Ge- 
heimeraaden d: O. Malling er kommet i Stats- 
raadet, tilligemed Sehestedt og Otto Moltke. 

(Her fortsætter Rahbek): 

15, 

Rahbek til Udgiveren. 

Kiære Thiele! 

Jeg er Skyld i, at Du ikke faaer dette Brev 
en Postdag tidligere, da jeg ikke vilde lade det 
afgaa uden et Par Ord fra mig, hvortil i Fre- 
dags, da det var Theaterdirections Dag, ingen 
Leilighed var. 

Det mærkeligste Nyt, jeg veed at melde 
Dig, er, at vor gamle Patron, O. Malling, er, i 



*) Archit. Heinr. Grosch. 

Anledning af Rosencrandses Død, bleven Stats- 
minister tilligemed Sehested og den Moltke, der 
boede i Valdby. Blome, der skal have Rosen- 
crandses Post , naturligviis ikke at forbigaae. 
Du seer selv, at det er et Fandens Spring af et 
Bryggerkar for vor Ven, Carl M., og den øvrige 
Familie. Jeg nægter imidlertid ikke, at det i 
mere end een Henseende glæder mig. 

Imorgen skal Rosencrands begraves, hvorved 
vist — da det skal være i al Stilhed, siden det, 
siger Repp, skulde kostet 16000 Specier, naar 
det skulde skeet med alle Honorés, — vil blive 
en uhyre Spræl. Da jeg ikke følger ham, siden 
jeg ikke var af hans Troesbekiendelse, jiagtet 
jeg forresten «rkiendte ham for en ærlig og ret- 
skaflPen Mand, og altsaa ikke vilde i Morgen 
kunne fortælle Dig noget derom, vil jeg overlade 
dette til Andre. 

Det mærkeligste litteraire Nyt her er en 
Tragedie, ved Navn Jutta, hvis Autor er saa 
uopdagelig, at Byen ikke gietter paa mindre end 
ti: 1) Fru Hegermann-Lindencrone, 2) Frøken 
Hegermann-Lindencrone, B) Ingemann, 4) C. Boye, 
6) Søtoft, 6) St. St. Blicher, 7) Proft, (hvem 
man i saa Tilfælde har udfundet vilde komme 

til at hedde — ? — som de Svenske kalde os. 
8) Poul Møller, 9) Sophus Zahle og 10) en mig 
nbe^iendt Boesen og endda har jeg glemt Timm, 
der ogsaa nævnes. Han sendte i Fredags Th. 
Directionen i et anonymt Brev en forseglet Sed- 
del, hvori et udklippet Kort, der, naar Stykket 
er spillet fem Gange, skal aabnes, og Honoraret 
udbetales til den, der bringer et Kort, der pas- 
ser i Klipningerne. Det er iøvrigt et vakkert 
og især smukt versificeret Stykke. Den næste 
nye Original, vi faae, bliver Nina. 

Jeg haaber, at jeg i mit sidste Brev bad 
Dig takke Heiberg meget for Llorentes Bog om 
Gil Bias etc, som Justitsraad Møller rigtig, 
skiøndt noget silde, har bragt mig, og som er 
geraadet mig til stor Glæde, da jeg just havde 
læst Le Sages Arbeide under mit Indlager*). 
For nærværende gotter jeg mig med Jouy's for- 
træffelige Hermite , der saaledes har indtaget 
mig, at jeg i næste Uge lægger min Tilskuer- 
pen, som jeg overalt mere og mere slaaer mig 
fra Verden. 

Iøvrigt er Bierrings Proces her endnu Dagens 



*) Medens han laa syg paa Sophaen. 

10 

Begivenhed, og Rygterne i denne Anledning om- 
tales modsigende. Det hedder at Schønheyder har 
badt sig til at føre Sagen for Høiesteret, som skulde 
glæde mig, ikke fordi jeg troer, det giør nogen 
Forandring i Udslaget, men fordi det vilde klæde 
Sch. smnkt, ikke at forsage sin gamle Fuldmægtig. 

Forresten har jeg næsten denne hele Yinter 
ligget for Anker og begynder nu først at blive 
mobil; jeg er altsaa temmelig uvidende om, hvad 
der foregaaer omkring i Verden, undtagen hvad 
jeg af Peder Wegener og af (?) kan erfare. 

Min Kone snakker fornemmelig for sin 
Æske, og skiøndt jeg hører gierne derpaa, da 
det glæder mig, naar Andre har noget, der in- 
teresserer dem, bliver jeg dog ikke stort klogere 
eller kyndigere derved. 

Hils Heiberg tusinde Gange fra mig, og siig 
ham, at jeg idelig tænker paa ham og havde 
tusinde Ting at sige ham, hvis vi saaes engang 
endnu i denne Verden*), men til at skrive er 



*) Da Udg. i Febr. d. A. tog Afsked med P. A. 
Heiberg i Paris, var han meget yeemodig yed at 
omtale Danmark. Han fulgte mig ud af Døren 
og raabte ned ad Trappen efter mig, at han 
haabede, vi skulde sees igien — i Kiøbenhavn. 

det gierne formeget eller forlidt, og saa bliver 
jeg, som den gamle Fodpost sagde, — mere og 
mere skrivesløs. Hils ogsaa Krarup fra mig; 
jeg troer, jeg har alt i mit forrige Brev til Dig 
bebyrdet ham med nogle Commissioner til hans 
Hiemkomst. Skulde Du hændelsesviis paa nogen 
Din Vandring træffe paa Jouy, saa siig ham, 
at han har en stor Beundrer i Kiøbenhavn. 

Da dette Brev ikke afgaaer før Tirsdag, vil 
jeg lade dette Rum staae aabent, om der i 
Morgen skulde rinde mig noget ihu, der muligen 
kunde interessere Dig. Adieu si long! 

d. 13. 

Egentlig har jeg intet at tilføie uden at 
Rosencrands i Gaar blev begravet med et stort 
Karethfølge, 60 — 70 Vogne. At han ikke, som 
Gerner, Suhm, Bernstorff paa Danmarks Skul- 
dre bares til sin Grav, var ikke at undre; 
de Store, som han levede for og med, maatte 
bedst kunne føle hans Værd. 

Og nu, kiære Thiele! lev vel! i det nye 
Paris, hils vore Landsmænd, især P. A. Heiberg 
tusinde Gange fra mig. Jeg vilde bede Dig 
ønske ham et glædeligt Nytaar, hvis jeg 
havde en Hexestav, hvormed jeg saaledes kunde 

10* 

omskabe Tingene , som dertil for ham og mig 
selv vilde være fornødent. Jeg sidder just og 
skriver paa Tilskuerens Afskedsblad og skiøtter 
ikke om, at slutte dette Brev i samme Tone. 
Jeg længes imidlertid efter at komme op til 
gamle Malling og ønske ham til Lykke til hans 
Ophøielse, da det vil glæde mig at see en Mand 
som Geheimestatsminister, den Samme, jeg har 
kiendt som Kammerraad. 

Schlich har til Medlems Stykke giort Teg- 
ning til en Forandring af det danske Theater, 
som kun skal koste 100,000 Specier, — foruden 
Machineri og Decorationer, og som han smigrer 
sig at faae approberet. Jeg haaber imidlertid, 
at det ikke vil blive udført saa hurtigt, at jeg 
kan jo faae Stunder, at gaae ud af Directionen 
først. Apropos! Du skrev i et af Dine Breve, 
at han har bygget et Theater i Paris; — var 
det Dit Alvor, og er det virkelig saa? Meld mig 
noget bestemt og paalideligt derom. 

Din 
Rahbek. 

16. 
Rahbek til Udgiveren. 

Bakkehuset, d. 22. Febr. 1824. 
Kiære Ven! 

Da man bør tage sig af de fraværende, har 
jeg paa Dine Vegne ikke kunnet være ligegyldig 
ved indlagte*), som jeg for faaDage siden fandt 
i Kiøbenhavns Adresseavis og deraf udklippede, 
for at tilsende Dig det, at Du i denne Anledning 
kunde foranstalte det Fornødne, og er det mig 
derfor saameget kiærere, at jeg kan faae det 
afsendt med Coureer, at Du des hastigere kan 
blive underrettet derom og dessnarere tage Dine 
Mesures. 

Til Giengield for denne min her viste ven- 
skabelige Nidkiærhed og Tienstiver, haaber jeg, 
at Du ikke fortryder paa, at jeg umager Dig 
med at besørge indlagte Missiver til min Ven, 
P. A. Heiberg og Brønsted. Den sidste af disse 
Missiver er egentlig fra min Kone. 



*) Det udklippede Ayertissement af Adresseayisens 
Nr. 29 angaaer en Advarsel mod en Æ s k e - 
mager Jensen i store Grønnegade. 

Herpaa Bakkehuset leve vi som sædvanlig, 
kun at vi mod Sædvane have et Foraar før 
Tiden; Buskene knoppes og Blomsterne springe ud 
som i April. Nyt veed jeg egenlig ikke at for- 
tælle Dig, som kan interessere Dig, uden at Din 
Ven, Carl Moldenhawer, Conrad Weidemann og 
maaskee Hans Holm tale om at mødes med Dig 
i Italien til Vaaren. Poul Møller og Krarup kan 
jeg hilse Dig fra; alle øvrige Hilsener vil for- 
modentlig min Kone befordre. Jeg skal endnu 
skrive et tres compl. Brev til Falsen for at bede 
ham medtage denne Depeche og — hvad Du 
formodenlig vil tage for fuldgyldigere Undskyld- 
ning, — min Kone skal skrive paa samme Papir; 
jeg vil altsaa slutte med Tillæg, at de to Jule- 
sange*) findes i Aftenbladet, da Tilskueren var 
hensovet, og at Aftenbladet formaliter indbyder 
Brøndsted til Meddelelse. 

(I Hast) 

Din 
Rahbek. 



*) Fra Juleaftenen i Paris. 

17. 
Fm Rahbek til Udgiveren. 

Tusind Tak, kiære, gode Jensen, — hvad 
jeg vilde sige — Wunderlich — thi nu er det 
hel Tid, at holde op med det Jensenske Navn, — 
for det med Krarup tilsendte, hvormed jeg sikkerlig 
vil kunne pryde mine Æske-Laage meget smukt, 
uagtet Dekorationerne, strængt taget, som De jo 
ogsaa selv anmærker — ikke egentlig ere smag- 
fulde. Jeg er virkelig uendelig rørt over Deres 
Godhed, saaledes at trække omkring i det pari- 
siske Gade-Snavs, — som dog vist alligevel er 
finere end alt andet Gadeskarn, — for at skaffe 
Materialier til mit Atelier. 

Jeg slider endnu som en Træl i Geburts- 
dags Æsker. Paa Søndag er det »Lyngagers« o: 
Etatsraad Hansens, og han skal have en Æske 
til Væggen, at sætte Visit-Kort i, og »Egernet« 
og jeg har for flere Maaneder siden maattet love 
Hetsch, at spise hos ham den Dag. Men samme 
Lyngager er nu Skyld i, at jeg ikke faaer skrevet 
uden nogle faa Ord til Dem med denne Coureer- 
Leilighed ; thi han kom trækkende ud i al Snavset, 
som han ingen Forestilling havde om i Forveien, 

og har siddet her et Par Timer og hvilet sig, 
efter hvilken Tids Forløb jeg fik ham befordret 
ind i Petersens Kareth, som Poul Møller maatte 
tradske hen efter. 

Vi fik ogsaa denne hurtige Leilighed*) saa 
hovedkulds at vide, at man umulig kunde nytte 
den efter Ønske. Brøndsted skyldte jeg allerede 
i mange Aar at skrive til, og det fik jeg netop, 
men ogsaa i Hast, expederet, inden Lyngager 
kom. Nu kan jeg slet ikke faae Tid til »Spænd«, 
ikke engang til at give Dem et Billede af Kiæreste- 
skabet mellem Freuchen og Zuleika, saaledes som 
det nyelig har fremstillet sig for mine egne Øine 
her i Klister-Commerzen, og for Paul Møller 
udenfor vor Port i Maaneskin. 

Men jeg haaber snart at faae Leilighed til 
Dem igien, og da at kunne skrive ret udførligt. 
Takke Dem maa jeg ogsaa for Efterretningen 
om min gode Lunzi**). Nu har jeg selv faaet 
Brev fra ham, men desværre — et Aar gammelt, 
hvilket jeg rimeligviis kan takke Baron Schu- 
bart for. 



*) Med Coureren. 
**) See Pag. 30. 



yGoogk 



153 



At jeg skal hilse Dem tusinde Gange fra 
Deres Frederiksbergske Veninder, kan De let 
tænke. De tale uendelig ofte om Dem, og blive 
altid siæleglade, naar jeg faaer Brev, og paa- 
lægge mig strax at hilse Dem, naar jeg skriver. 
Den stakkels Augusta har liidt meget i denne 
Tid af Gigt, men er nu temmelig rask igien. 
Petersen har ogsaa skrantet lidt, men dog ikke 
af Betydenhed. Zuleika er saa rask som en Fisk, 
og Erasmine hoster ikke mere. 

Nu skal jeg desværre holde op, uden egent- 
lig at have begyndt; men De maa tage tiltakke 
denne Gang. Jeg kan ikke takke Dem, som De 
fortiener, og, kunde jeg, vilde det trætte Dem 
før mig. Dog maa jeg endnu engang sige Dem 
tusinde Gange Tak i een Gang, thi det har De 
sandelig fortient for det velsignede, rørende Brev, 
' Krarup bragte. 

Nu reiser der snart en Landsmand hiem 
igien, send mig saa endelig ikke mere Guldstads, 
men blot et Par Ord, som jeg vil ansee for det 
bedste Guld. 

Deres taknemlig hengivne 

K. M. Rahbek. 

Min Broder hilser og P. Møller. 

18. 
Frn Rahbek til Udgiveren. 

Torsdag Eftermiddag (1826). 
Kiære Staal-Jensen! 
De vil sikkert tilgive mig, at jeg i min 
store Fortrip*) Landskabs Nød tyer til den Me- 
ster, der uden Rival er den Første, og der 
ene og alene kan hiælpe mig paa en mig til- 
fredsstillende Maade. Jeg vil ikke plage Dem 
med lang Beskrivelse af den Længsel, hvormed 
jeg om Søndagen, — naar Veiret er godt — har 
ventet Dem, og hvor falskelig jeg har daaret 
Frøken L. med det Haab, at hun en Søndag 
skulde nyde den Lykke at see Dem skabe (det 
er i Sandhed at skabe og erindrer mig om 
Schillers deilige Ord: »Du nur, Genius! mehrst 
in der Natur die Natur!«) — et lille Fortrip- 
Landskab. Derimod vil jeg ligefrem sige Dem, 
at i min nærværende, ynkelige Tilstand, da Syg- 
dom, Sorg og Ængstlighed vexelviis quæler mig, 
ikke er nogen eneste Ting, der fornøier og op- 
liver mere end et lille, allerkiæreste Fortrip- 



*) See Pag. 42. 

Landskab af min store, aldrig noksom beandrede 
Mester. 

Endvidere vil jeg sige Dem, at det er mig 
vigtigt, ret snart at faae et saadant lille Ga- 
binets- Stykke, som Fru Brun, der fik det 
Sidste — (Mynster fik det Første) — kalder det. 
Thi, naar jeg slet intet har at see efter, smører 
jeg selv noget rædsomt Tei, som slet ikke kan 
bruges; naar jeg derimod har mit store For- 
billede for Øie, kan jeg dog til Nød frembringe 
Noget, om hvilket jeg kan sige: »Lad gaae!« 
Jeg vil nu skynde mig at rive lidt Farve, inden 
det bliver mørkt. At det er mig magtpaaliggende, 
at faae et lidt snart, vil selv mit Brev alle- 
rede have sagt Dem. Jeg behøver da blot at 
tilføie, at De meget gierne maa skabe dette saa 
lille og ubetydeliget, som De lyster; men, 
at dersom De udvider Skabelsen til Kan- 
terne, jeg da maae bede Dem ogsaa have den 
Godhed, at skal)e en Smule Luft dertil; thi 
det kostede mig megen Møie, at faae Luft paa 
Fru Bruns Stykke, og det fortrædigede mig, at 
maatte sætte Fingre paa Deres Arbeide. 

Endnu vover jeg at tilføie det Ønske, at 
dersom der er Tid til at bygge en lille By, saa 

ønskede jeg det gierne, men kan ogsaa tage til- 
takke uden. 

Tag nu ikke min Begiæring ilde op, og vær 
inderlig og hierteligt hilset af Deres trofaste 
Bakkebuus Venner! 

Deres taknemlig hengivne 

K. M. Rahbek. 
(I styrtende Fart!) 

19. 
Fra Rahbek til Udgiveren. 

Bakkehuset, d. 8. Mai (1827). 
Kiære Thiele! 

Tillad mig, at jeg spørger Dem, om den 
Protection ved Kunst- Academiet, som De var 
saa venskabelig at tilbyde mig, ikke kunde ud- 
strække sig til min Niece, Ophelia, og om hun 
i Morgen (Tirsdagen d. 9. Mai) kunde nyde godt 
af den? 

Det forstaaer sig selv, at det kun er i det 
Tilfælde, at det imorgen lod sig giøre og var 
Dem selv beqvemt, at jeg ønskede, De vilde 
bevise mig og hende den Gunst at vise hende 
det Bedste af Udstillingen, som De sagde vilde 

være at see endnu nogle Dage efter Udstillingen. 
Men jeg maatte da endnu i dag vide, hvad Tid 
det kunde skee imorgen, for at jeg imorgen tidlig 
kunde underrette hende derom, saasnart hun 
kommer til Byen; ogsaa maatte jeg bede Dem 
have den Godhed selv at afhente hende hos 
Collins, hvor hun skulde findes til den Tid, De 
selv bestemte. 

Hvor gierne vilde jeg ikke selv med; men 
jeg føler mig saa uendelig svag i denne Tid, at 
jeg virkelig ordentlig har Frygt for at forlade 
mit Hiem. Jeg siger som det gamle Skarn, 
Voltaire: »Quand la cabane de planches de mon 
voisin brule, il faut prendre garde de ma cabane 
de paille!« og jeg troer, jeg har Ret. Undgaae 
at døe kan og skal man rigtignok ikke; men 
sørge for, — saa vidt det staaer til En selv — 
at dette kan skee til saa lidt Uleilighed for 
Andre, som muligt, troer jeg at være Pligt. 

Men imidlertid anseer jeg det dog ikke for 
ganske umuligt, at jeg imorgen kunde — 'dersom 
jeg følte mig en Smule bedre — overvinde Frygten 
og give mig under Deres Beskyttelse. 

Men hvorledes bliver jeg nu underrettet om 
Deres Mening i Henseende til min Plan? Det 

var vel til mindst Uleilighed for Dem, at skrive 
med FodposteD, da jeg i saa Tilfælde kunde faae 
Deres endnu i Aften og altsaa tidsnok imorgen 
kunde underrette Philla om Deres Villie i saa 
Henseende. At hun, som er en saare elskværdig 
og beskeden Pige, med taknemlig Glæde vilde 
modtage og nyde sin Lykke og Ære, svarer jeg 
for. Men selv om De slet ikke skulde kunne 
opfylde dette mit Ønske, takker jeg Dem dog 
ligefuldt, fordi De har villet bevise mig selv den 
Godhed, som jeg endelig nu forsildig beder om 
for hende, ligesom jeg bestandig i mit Hjerte 
takker for alt Godt fra vort gamle Samlivs 
Dage. 

Rahbek hilser venligst! 

Deres hengivne 
K. M. Rahbek. 

Symbotum: »Lasciate i muli!«*) 



*) Frn Rahbek har læst min Dagbog paa Sicilien 
og sigter til en lille Episode. 

20. 
Fru Rahbek til Udgiveren. 

Den 3. Febr. 1828. 
Kiære Staal-Jensen! 

Jeg behøver vist ikke at sige Dem, hvor 
lykkelig jeg var over nu at vide, hvor Ruinen 
IT skal henføres*), thi det kan De let fore- 
stille Dem. 

Klog var jeg dog, at jeg modstod alle Fristelser 
og giemte dette lille »Fortrip-Mesterstykke«, 
til jeg kunde bringe det i de værdigste Hænder. 

Men nu hiælper det mig kun lidt, at jeg 
har lovet at forsage Liim, Klister etc. og alt 
dets Væsen og al dets Gierninger, da jeg nu 
naturligviis maa have dette Diævelskab frem igien, 
for at kunne flikke en lille Oblat-Æske sammen 
til det classiske Navn. Det vil blive Rahbek 
overdraget at føre dette Kunstværk til Bestem- 
melsesstedet, men om der medgaaer et Par Dage, 



*) Jeg havde engang til en af hendes Æsker leveret 
et lille Landskab med en Ruine, Rester af en 
Aquaduct, som uformærkt danne mit Navn. Dette 
Blad havde hun giemt indtil nu, da hun hørte, 
at jeg var bleven forlovet, for at anbringe det 
paa en Æske til min Brud. 

inden dette vil kunne skee, maa det venskabe- 
ligst undskyldes, da Wunderlich er en svag 
Macker, og nu først skal til at lede blandt de 
støvede Former, og da der maa hostes uafladeligt 
under Arbeidet. 

Lad nu dette Spøg sige Dem mit alvorligste 
Alvor: at jeg af Hiertet ønsker Dem til Lykke, 
som De fortiener. Og modtag tillige Rahbek's 
hiertelige Lykønskning. Yi drak Deres Skaal 
igaar Aftes af gode Hierter. 

Deres hengivne 

Wunderlich. 

Det pæne Papir*) skulde bødet paa den slette 
Skrift, men har desværre skiæmmet den ud. 

Rahbek til en Veninde. 

Kiæreste Tante! 
Millioner Tak for Deres kiære-kiære Besøg! 
Jeg gientager Dem, der er intet levende Menneske, 
jeg saa usigelig længtes og længes efter at see, 
og som jeg har saameget og mangehaande, der 
ligger mig saa uendelig paa Hiertet at tale om med 



*) Brevet er skrevet paa forsølvet og presset Papir. 

Dem. Hvorfor jeg da ikke kommer til Dem? Jeg 
er aandelig lammet til Legem og Siæl, og tænker 
tusinde Gange paa, hvad i tidligere Dage og 
under Omstændigheder , som jeg da troede en 
stor Ulykke, og hvor De var min Trøst og Til- 
flugt, De vil høre mig gientage efter Florian: 
Naar man ikke mere er elsket, har man 
hverken Hænder eller Fødder. Jeg er 
sandelig ikke vel her i min Ødebo, og dog, vil 
jeg saa nødig ud. »Det bliver bedre« o, ja! 
Gud skee Lov? jeg erkiender, hvad jeg faaer i 
hiertensgode velsignede Philla. Men er b e dr e godt! 

Tilgiv disse sørgmodige Linier. Ingen veed 
bedre end De, hvad jeg har tabt. Ingen kiendte 
hende bedre, elskede hende høiere, havde mere 
Hierte og Åand til at (erkiende) og skatte hen- 
des fulde Værd. Gud velsigne Dem! 

Mange Hilsener til J. og de bedste Ønsker 
for hendes Bedring; — ogsaa Glutterne og A. 
hilses venligst! Han skal vel ikke hen i Efter- 
slægten i Dag at have Præmiebog; for fyrretyve 
Aar siden havde han været en vis Person. 
Deres taknemlige, gamle 

Rahbek. 
Bakkehuset d. 4. Martii 1829. 

11 

Om og til Adam ØUensclilæger. 

Den vakkre unge Hr. Paalecompot*) 
Opvoxte heel snurrig paa Kongens Slot, 
Der spøgte han glad med sin Syster lille 
Og ventelig lærte Adagio**) spille. 
I Skole hans Fader ham tidlig sendte, 
Og tidlig af den han ogsaa rendte. 
Nu lysted' han Skuespiller at være, 
Dog længe han ei det Aag mon bære; 
Han følte sig skabt til større Hæder, 
Meer værdig for ham, en Digters Glæder! 
Til Goethe og Schiller hans Aand sig svinger 
Paa Phantasiens de lette Vinger, 
Han øiner ei Jorden, og flux hans Hierne 
Forrykket nu blev ved Glands af en Stierne. 



*) Søn af »Paale«, Øehlenschlæger. 

*) » Adagiospilleren « var Ø.'s tidligste Tihiavn paa 

Den Stierne*) af første Størrelse var 
Og Ørnen**) fra Arrilds Tid prydet har. 
Om denne at tale, just ikke jeg lyster. 
Da hændelsesviis det er min gode Syster; 
Kan siger jeg her, og det paa min sand! 
At goslig hun er og af stor Forstand. 
Men, at jeg nu ikke skal blive svimmel. 
Jeg iler igien fra Stierne og Himmel; 
Om Helten fortæller, hvad mere jeg veed, 
Som og om de Ting, hvoraf han blev kied: 
Hvor ivrig han var i Excersering, 
Saalænge som nye var hans Mundering, 
Hvor sveiet han gik som Fan ej anker. 
Hvorlunde han sig i Nakken dunker, 
Hvor grusomt han sine Fingre radbrækker 
Og, Weyse til Qual, med Manden smækker. 
Hvor ofte en Ting man gientage maae. 
Før han kan det i sin Hierne faae, 
Hvorledes han ikke ta*er sin Exaroen, 
Hvortil hans Fader vist ei siger Amen, 
Endskiøndt han er Degn paa Frederikssperre, 
Som Nyerup fortæller, den lærde Herre! 



*) »Atair« var Fru Ø.'s Tilnavn. 
**) Stierne Billedet. 



yGoogk 



167 

I sit Register til den lange Bog, 
Hvori og staaer, at Fanden ham tog. 

Da dog om den unge Hr. Paalecompot 
Kan siges langt mindre Ondt end Godt, 
Og jeg ham ikke vil satirisere, 
Saa er det vel bedst, jeg ei skriver mere, 
Men undertegner mig dennesinde, 
Hans skyldige Ven- og Tiener-inde. 

K. M. 

Til en Veninde. 

Om en forhexet Maskerade 

Hvortil »Hex-Tante« talte hver Minut, 

Endskiøndt hun vilde gierne lade 

Som om hun vilde heller paa Statut, 

Om alle disse Hexerier 

Og om min »Tante-Hex« især 

Jeg burde synge, men dog tier. 

Thi ak! min Evne alfor ringe er; 

Desuden kiender jeg ei heller nøle 

Til Hexemaskeraders Herlighed, 

Veed heller ei, hvordan de sig fornøie, 

Hvad Hexeri der er i Spillet med. 

Kun veed jeg — ene veed jeg dette 

Saa vist jeg veed, at tre og tre er sex. 

At Tanten min var ogsaa der en Hex, 
Alt Andet jeg forresten kun kan giætte, 
Kun veed jeg, at i alt Slags Hexerie 
Paa Bloksbierg eller Klubbens Maskerade 
Ei nogen overgaaer den Hex fra S., — 
At hun er størst, det maa man hende lade. 
Om hun forresten der har ladt sig see 
I eller uden hendes Hexepelse, 
Om hendes Hexegave smittede 
Af med, paa min Cousine, Jomfru Krelse, 
Og om hun der med Hexestokken gik. 
Og om hun red derhen i eller uden Sadel 
Paa Kosteskaft alt efter Hexeskik, 
Som derfor heller ei fortiener Dadel, 
Alt Sligt jeg farer reent forbi 
Som Noget, jeg jo ei kan vide. 
Da jeg ukyndig er i Hexerie, 
Skiøndt det, og Hexen jeg ret godt kan lide. 
Dog troer jeg, Hexen med sin Hexestav 
Saaledes har forgiort min stakkels Hierne 
At jeg, for ei at give Skaller uden Kierne, 
Vil her i Korthed bryde af! 

K. M, Rahbek. 

